open-index/open-wikipedia-markdown huggingface dataset:
పాటిబండ్ల చంద్రశేఖరరావు

**పాటిబండ్ల చంద్రశేఖరరావు** భారతదేశ న్యాయకోవిదుడు. అతను పద్మభూషణ్ పురస్కార గ్రహీత. 
## జీవిత విశేషాలు
అతను 1936 ఏప్రిల్ 22న  కృష్ణా జిల్లా కు చెందిన వీరులపాడు లో జన్మించాడు. మద్రాసు విశ్వవిద్యాలయం నుండి న్యాయశాస్త్రంలో మాస్టర్స్ డిగ్రీని, పి.హెచ్.డి ని చేసాడు. హైదరాబాదులోని నల్సార్ విశ్వవిద్యాలయం నుండి ఎల్.ఎల్.డి పట్టాను పొందాడు. భారత మాజీ దౌత్యవేత్త వి. కె. కృష్ణ మేనన్ 1959లో ప్రారంభించిన "ఇండియన్ సొసైటీ ఫర్ ఇంటర్నేషనల్ లా" అనే సంస్థకు పరిశోధకునిగా తన జీవితాన్ని ప్రారంభించాడు. అక్కడ 1963 నుండి 1967వరకు తన సేవలనందించాడు. అదే సంస్థలో 1999 నుండి 2000 వరకు అధ్యక్షునిగా పనిచేసాడు. 1967లో భారతదేశ విదేశీ వ్యవహారాల శాఖలో చేరాడు. ఆ తరువాత న్యాయ మంత్రిత్వ శాఖకు బదిలీ కాబడి దానికి కార్యదర్శిగా తన సేవలనందించాడు. దేశం తరపున దాదాపు 18 సంవత్సరాల పాటు సముద్ర న్యాయవివాదాల ట్రిబ్యునల్‌లో సేవలందించిన ఏకైక వ్యక్తిగా గుర్తింపు పొందాడు. 1972లో అతను ఐక్యరాజ్య సమితిలో భారత శాశ్వత విభాగంలో న్యాయ సలహాదారునిగా నియమితులయ్యాడు. తదనంతరం కేంద్ర న్యాయ మంత్రిత్వ శాఖలో అనేక హోదాలు నిర్వర్తించాడు. 1995-96లో న్యూఢిల్లీలో ప్రత్యామ్నాయ వివాద పరిష్కార కేంద్రానికి సెక్రటరీ జనరల్‌గా నియమితులైన గౌరవం కూడా పొందాడు. 1996లో ఆయన నేతృత్వంలోనే ఆర్బిట్రేషన్‌- కన్సీలియేషన్‌ చట్టం రూపుదాల్చింది. హాంబర్గ్‌లోని అంతర్జాతీయ సముద్ర జలవివాదాల పరిష్కార ట్రిబ్యునల్‌ న్యాయమూర్తిగా పనిచేశాడు. భారతదేశంలో ముగ్గురు ప్రధాన మంత్రుల వద్ద అతను పనిచేశాడు.  1996 అక్టోబరు 1 నుంచి సముద్ర చట్టాల ట్రిబ్యునల్‌లో జడ్జిగా పనిచేస్తున్నాడు. అతను చేసిన విశిష్ట సేవలకు గుర్తింపుగా కేంద్రప్రభుత్వం 2012లో పద్మభూషణ్‌ పురస్కారాన్ని  ప్రదానం చేసింది. రాజ్యాంగంతో పాటు మధ్యవర్తిత్వ చట్టాలపై ఆరు పుస్తకాలు కూడా రాశాడు.  ఇటలీ, చైనా మధ్య సముద్ర జలాలపై వివాదం జరిగితే మధ్యవర్తిత్వం నడపడం ద్వారా ఆ వివాదాన్ని పరిష్కరించాడు.

అతను విశాఖపట్నంలోణి దామోదరం సంజీవయ్య జాతీయ న్యాయ విశ్వవిద్యాలయంలో విజిటింగ్ ప్రొఫెసర్ గా తన సేవలనందించాడు.

## మరణం
అతను  హైదరాబాదులో అక్టోబరు 11 2018న మరణించాడు. అతనికి నలుగురు కుమార్తెలు. 
## మూలాలు

## అంతర్జాల లంకెలు
* ITLOS - Judge P. Chandrasekhara Rao Biography at the website of the ITLOS
* http://pib.nic.in/newsite/erelease.aspx Press release from the Press Information Bureau&nbsp;— Govt of India

వర్గం:కృష్ణా జిల్లా న్యాయవాదులు
వర్గం:1936 జననాలు
వర్గం:2018 మరణాలు
వర్గం:న్యాయమూర్తులు
వర్గం:పద్మభూషణ పురస్కారం పొందిన ఆంధ్రప్రదేశ్ వ్యక్తులు
జి. డి. అగర్వాల్

**జి. డి. అగర్వాల్**  (1932 జూలై 20 - 2018 అక్టోబరు 11) స్వామి సనంద్, స్వామి జ్ఞాన స్వరూప్ సదానంద్ గా సుపరిచితుడు. అతను భారతదేశ పర్యావరణ సాంకేతిక నిపుణుడు, ఆధ్యాత్మికవేత్త, ప్రొఫెసర్, యోగి, పర్యావరణ ఉద్యమకారుడు. కాన్పూర్‌ ఐఐటీ మాజీ ప్రొఫెసర్‌. అతను 1905లో మదన్ మోహన్ మాలవ్యా స్థాపించిన ప్రభుత్వేతర సంస్థ శ్రీ గంగా మహాసభకు పోషకునిగా ఉన్నాడు.

అతను గంగా నది ప్రక్షాళనకు తన జీవితాన్ని అంకితం చేశాడు. గంగా నదిపై అనేక ప్రాజెక్టుల నిర్మాణానికి వ్యతిరేకంగా అనేక నిరాహార దీక్షలు   చేసిన వ్యక్తిగా గుర్తింపు పొందాడు. 2009 లో అతను చేసిన నిరాహారదీక్ష భాగీరధి నదిపై ఆనకట్ట నిర్మాణ నిలుపుదలకు దారితీసింది. 

గంగా నదిని కాలుష్యరహితం చేయాలని, దాని ప్రవాహాన్ని నిరోధించరాదని కోరుతూ అగర్వాల్‌ 2018 జూన్‌ 22 నుంచి నిరాహార దీక్ష చేస్తున్నాడు. 109 రోజుల పాటు కేవలం తేనె కలిపిన నీరు మాత్రమే తీసుకున్నాడు. కేంద్రం స్పందించకపోవడంతో ఇకపై నీరు కూడా తాగనంటూ 2018 అక్టోబరు 9న ప్రకటించాడు. ఆయన ఆరోగ్యం క్షీణించడంతో పోలీసులు అక్టోబరు 10న  రిషీకేశ్‌లోని  ఎయిమ్స్‌కు తరలించారు. అక్కడ చికిత్స అందిస్తుండగా గుండెపోటు రావడంతో తుది శ్వాస విడిచాడు. 

## ప్రారంభ జీవితం
అతను 1932లో ఉత్తరప్రదేశ్ జిల్లాకు చెందిన కంధ్లా గ్రామం (ముఘపుర్‌నగర్ జిల్లా) లోని రైతు కుటుంబంలో జన్మించాడు. అతను ప్రాథమిక, ఉత్తన విద్యను స్థానిక పాఠశాలలో చదివాడు. రూర్కీ విశ్వవిద్యాలయం (ప్రస్తుతం ఐఐటి రూర్కీ) నుండి సివిల్ ఇంజనీరింగు లో పట్టాను పొందాడు. అతను 1979-80 మధ్యకాలంలో జాతీయ కాలుష్య నివారన బోర్డు సభ్యునిగా ఉన్నప్పుడు రూర్కీ విశ్వవిద్యాలయంలో పర్యావరణ ఇంజనీరింగు విభాగంలో విజిటింగ్ ప్రొఫెసరుగా కూడా పనిచేసాడు.

అతను తన ఉత్తర ప్రదేశ్ రాష్ట్రంలోని నీటిపారుదల విభాగంలో డిజైన్ ఇంజనీరుగా తన వృత్తి జీవితాన్ని ప్రారంభించాడు. తరువాత బెర్కెలీలోని కాలిఫోర్నియా విశ్వవిద్యాలయం నుండి ఎన్విరాన్‌మెంటు ఇంజనీరింగులో పి.హెచ్.డి ని పొందాడు. అతను అనేక పుస్తకాలను రచించాడు. అతను మతపరంగా, విద్యాపరంగా అభివృద్ధి చెందడం శాస్త్రీయంగా ఆలోచించేవాడు.  జూలై 2011లో అతను హిందూ సన్యసిగా మారి తన పేరును "స్వామి జ్ఞానస్వరూప్ సనంద్" గా మార్చుకున్నాడు.

## వృత్తి జీవితం
అతను భారత ప్రభుత్వంలో సెంట్రల్ పొల్యూషన్ కంట్రోల్ బోర్డు కు మొదటి మెంబరు-సెక్రటరీగా భాద్యతలు నిర్వర్తించాడు. అతను అంతకు పూర్వం ఐ.ఐ.టి కాన్పూర్ లోని సివిల్, పర్యావరణ ఇంజనీరింగ్ విభాగానికి అధిపతిగా ఉన్నాడు. అతని వద్ద తన సహ ఇంజనీర్లు అనేక క్లిష్టమైన సాంకేతిక సమస్యలకు పరిష్కారాలను పొందేవారు. అందువల్ల ఇంజనీర్లకు ఇంజనీరుగా గుర్తింపబడ్డాడు. భారతదేశ పర్యావరణ నాణ్యతను మెరుగుపరిచేందుకు అతను వివిధ ప్రభుత్వ సంస్థలలో సభ్యుడిగా వ్యవహరించారు. అతను  కేంద్ర, ఉత్తరాఖండ్ ప్రభుత్వాల గంగానది వ్యతిరేక  విధానాలకు నిరసనగా నిరాహారదీక్ష చేసాడు. 

## మూలాలు

## బయటి వనరులు
* Prof. Agarwal's Letter regarding 'Fasting Unto Death' Pramod-Van, Chitrakoot, M.P. Date: 14/04/08, Re: My Intention of “Fasting Unto Death” for Conservation of Bhagirathi
* News clippings related to Agrawal's fast-unto-death
* , Video – 8:41; , Video 9:39; , Video 8:25

వర్గం:1932 జననాలు
వర్గం:2018 మరణాలు
వర్గం:సంఘ సేవకులు
వర్గం:ఉత్తర ప్రదేశ్ వ్యక్తులు
రూమ్ (2015 సినిమా)

**రూమ్** లెని అబ్రహంసన్ దర్శకత్వంలో 2015లో విడుదలైన ఇంగ్లీష్ చలనచిత్రం. ఎమ్మా డోనోగ్చే రాసిన రూమ్ అనే నవల ఆధారంగా రూపొందించబడిన ఈ చిత్రం 2015 సంవత్సరపు ఉత్తమ చిత్రాలలో ఒకటిగా పేర్కొనబడింది.

## కథ
ఏడు సంవత్సరాలపాటు బంధీగా ఉంచబడిన బ్రీ లార్సన్ కు నిర్బంధంలోనే కుమారుడు (జాకబ్ ట్రెంబ్లే) జన్మిస్తాడు. వారూ అక్కడనుండి తప్పించుకోవడం ద్వారా ఆ బాలుడు, తాను పుట్టిన ఐదేళ్ళ తరువాత మొదటిసారి బాహ్య ప్రపంచాన్ని చూస్తాడు. ఈ చిత్రంలో జోన్ అలెన్, సీన్ బ్రిడ్జర్స్, విలియమ్ హెచ్. మాకీ నటించారు.

## నటవర్గం
* జాకబ్ ట్రెంబ్లే
* బ్రీ లార్సన్
* జోన్ అలెన్
* విలియం హెచ్. మాసి
* సీన్ బ్రిడ్జర్స్
* టామ్ మెక్కాస్
* అమాండా బ్రుగెల్
* జో పింగ్యు
* కాస్ అన్వర్
* వెండి క్రూసన్

## సాంకేతికవర్గం
* దర్శకత్వం: లెన్ని అబ్రహంసన్
* నిర్మాత: ఎడ్ గునీ, డేవిడ్ గ్రోస్
* స్క్రీన్ ప్లే: ఎమ్మా డోనోగ్యు
* ఆధారం: ఎమ్మా డోనోగ్యు రాసిన రూమ్ నవల
* సంగీతం: స్టీఫెన్ రెన్నిక్స్
* ఛాయాగ్రహణం: డానీ కోహెన్
* కూర్పు: నాథన్ నుగేంట్
* నిర్మాణ సంస్థ: టెలిఫిల్మ్ కెనడా, ఫిలింనేషన్ ఎంటర్టైన్మెంట్, బోర్డ్ స్కాన్నాన్ హయిరేయన్ / ఐరిష్ ఫిలిం బోర్డ్, ఎలిమెంట్ పిక్చర్స్, నో ట్రేస్ క్యాంపింగ్
* పంపిణీదారు: ఎలివేషన్ పిక్చర్స్ (కెనడా), ఎ24 (యునైటెడ్ స్టేట్స్), యూనివర్సల్ పిక్చర్స్ (ఇంటర్నేషనల్)

## అవార్డులు - పురస్కారాలు
88వ ఆస్కార్ అవార్డులలో ఉత్తమ నటి అవార్డును గెలుపొందడంతోపాటు నాలుగు కేటగిరీల్లో నామినేషన్లు పొందింది. అంతేకాకుండా తొమ్మిది కెనడియన్ స్క్రీన్ అవార్డులు, బెస్ట్ మోషన్ పిక్చర్, ఏడు ఐరిష్ ఫిల్మ్ & టెలివిజన్ అవార్డ్స్, ఉత్తమ సినిమా అవార్డులు అందుకుంది. లార్సన్ ఉత్తమ నటిగా BAFTAను కూడా గెలుచుకుంది.

## మూలాలు

వర్గం:ఆంగ్ల భాషా సినిమాలు
ఫాగింగ్ (ఫోటోగ్రఫీ)

ఫాగింగ్ (ఆంగ్లం: '''Fogging (photography''')) అనేది అస్వాభావిక కాంతి వలన గానీ సంవర్థనకు ఉపయోగించే రసాయనంలో/సంవర్థన ప్రక్రియ లో  లోపం ఉండటం వలన గానీ ఛాయాచిత్రం నాణ్యతలో కలిగే తరుగుదల. ఇది ఫిలిం ఫోటోగ్రఫీలో ఒక అవలక్షణం

### కారణాలు
* ఫిలిం ను రెఫ్రిజిరేటర్లలో భద్రం చేయకపోవటం
* ఫిలిం తీవ్రమైన ఉష్ణానికి గురి కావటం
* ఫిలిం పై (భద్రతా కారణాల దృష్ట్యా ప్రయాణ ప్రాంగణాలలో ఏర్పాటు చేసిన) ఎక్స్-రే స్కానర్ల ప్రభావం
* కెమెరా ద్వారా బహిర్గతానికి గురి అయిన ఫిలిం ను సుదీర్ఘ కాలం తర్వాత సంవర్థన చేయటం

### చిత్రమాలిక

Image:Film Fogging due to X-Rays.tif|ఫ్రేం ఎడమ వైపున అస్వాభావిక కాంతి
Image:Dr BR Ambedkar's Samajik Parivartan Sthal, Gomti Nagar, Lucknow.tif|సరియైన సూక్ష్మరంధ్రం, షట్టరు వేగం ఉపయోగించినను ఫిలిం ఫాగింగ్ వలన మసకబారినట్లు కనబడుతోన్న ఫోటో
Image:His Statue at Dr BR Ambedkar's Samajik Parivartan Sthal, Gomti Nagar, Lucknow.tif|ఫ్రేము క్రింది భాగంలో ఏర్పడిన ఫాగ్ 


## ఇవి కూడా చూడండి
* విగ్నెటింగ్
* ఫిలిం గ్రెయిన్
* రెడ్ స్కేల్

వర్గం:ఫోటోగ్రఫీ సాంకేతిక అంశాలు
110 ఫిల్మ్

thumb|250x250px|110  ఫిల్మ్ (పాకెట్ కెమెరా) ఫార్మాట్ ఫిల్మ్ కార్ట్రిడ్జ్ చిత్రం
**110 ఫిల్ం ** (ఆంగ్లం: '''110 film''') కార్ట్రిడ్జ్ ఆధారితంగా వినియోగించబడే ఒక ఫిలిం ఫార్మాట్. 1972 ఈస్ట్‌మన్‌ కొడాక్‌ దీనిని కనుగొంది. ఒక్కొక్క ఫ్రేం 13 mm × 17 mm (0.51 in × 0.67 in) పరిమాణాలతో ఫ్రేముకు పై భాగాన కుడి వైపున ఒకే ఒక రిజిస్ట్రేషన్ రంధ్రం కలిగి ఉంటుంది. ఒక్కొక్క కార్ట్రిడ్జ్ లో 24 ఫ్రేములు ఉంటాయి.చిన్న చిత్రం, ఫిల్మ్ చట్రం (కార్ట్రిడ్జ్ను)  సులభంగా లోడ్ చేయడం వల్ల 110 చిత్రం త్వరగా ప్రజాదరణ పొందింది. 

ఈ చిత్రం పూర్తిగా ప్లాస్టిక్ కార్ట్రిడ్జ్ లో ఉంటుంది , ఇది చిత్రం అడ్వాన్స్ చేయబడినప్పుడు ఇమేజ్ ను కూడా నమోదు చేస్తుంది. నిరంతర బ్యాకింగ్ పేపర్ ఉంటుంది,  కార్ట్రిడ్జ్ యొక్క వెనక ఉండే విండో ద్వారా ఫ్రేమ్ నెంబరు కనిపిస్తుంది.  ఈ సినిమాను రీవైండ్ చేయాల్సిన అవసరం లేదు లోడ్ ఇంకా  అన్ లోడ్ చేయడం సులభంగా  ఉంటుంది. సాధారణంగా ఈ చిత్రం ఫ్రేమ్ లైన్లు  సంఖ్యలతో  ముందుగా బహిర్గతం చేయబడుతుంది, ఇది ఫోటోఫినిషర్లు ప్రింట్ చేయడానికి  సమర్థవంతంగా సులభంగా ఉండేలా ఉద్దేశించబడింది.

## నేపద్యం
110  ఫిల్ం  కొడాక్ 1972 లో కోడాక్ పాకెట్ ఇన్‌స్టామాటిక్ కెమెరాలతో కోడాక్రోమ్-ఎక్స్, ఎక్టాక్రోమ్-ఎక్స్, కోడకోలర్ II,, వెరిక్రోమ్ పాన్ చిత్రాలతో పరిచయం చేశారు. లోడింగ్, అన్ లోడింగ్ రోల్ ఫిల్మ్ కెమెరాలతో ఇమిడి ఉన్న సంక్లిష్టతల గురించి వినియోగదారుల ఫిర్యాదులకు సమాధానంగా కొడాక్ ద్వారా 110 ఫిల్మ్ క్యాట్రిడ్జ్ లు ప్రారంభించబడ్డాయి. కొడాక్ యొక్క 126 కార్ట్రిడ్జ్ "ఇన్ స్టామాటిక్" కెమెరాల విజయం తరువాత, చిన్న ఫార్మాట్ నెగిటివ్ లను అనుమతించే చలన చిత్రం మెరుగుదలల ప్రయోజనాన్ని పొందడానికి 1972లో 110 ఫిల్మ్ కాట్రిడ్జ్ లు ప్రవేశపెట్టబడ్డాయి.మొట్టమొదటి కోడాక్ కెమెరాలు “పాకెట్ ఇన్‌స్టామాటిక్” గా ముద్రించబడ్డాయి. కొత్త జేబు-పరిమాణలొ ఉండటాన ఈ  కెమెరాలు వెంటనే ప్రాచుర్యం పొందాయి.110 ఫిల్మ్ వెడల్పు 16 మి.మీ. నాలుగు ఫ్రేమ్ స్ట్రిప్ 111 మిమి.

16 మి.మీ ఫిల్మ్ వెడల్పు 110 పరిమాణంలో ఉన్న కోడాక్రోమ్ ఫిల్మ్‌ను ప్రస్తుత 8 ప్రాసెసింగ్ మెషీన్లలో ప్రాసెస్ చేయడానికి అనుమతించింది, ఇది స్టాండర్డ్ 8 మి.మీ ఫిల్మ్, 16 మి.మీ ఫిల్మ్ సైజులలో మూవీ ఫిల్మ్‌లను ప్రాసెస్ చేసింది.1982లో కొడాక్   కంపెనీ మొత్తంగా ఈ ఫిలిం తయారీ నిలిపివేసింది అలానే 1994లో ఈ ఫిలిం ఉపయోగించే కెమెరా లో తయారైన కూడా నిలిపివేసింది చేసింది, కొడాక్ యొక్క వెరిచ్రోమ్ పాన్ 2012 వరకు నిర్మించిన 110 బ్లాక్ అండ్ వైట్ ఫిల్మ్, లోమోగ్రఫీ వారి కొత్త బ్లాక్ అండ్ వైట్ ఓర్కా ఫిల్మ్ ను 100 ISO వేగంతో తయారు చేసింది. ఈ వేగం చాలా వరకు 110 కెమెరాలకు మద్దతు నిస్తుంది. లోమోగ్రఫీ  వారి పీకాక్ 200 ASA మోడల్‌తో 110 కోసం స్లైడ్ ఫిల్మ్‌ను తిరిగి ప్రవేశపెట్టింది. 2012 లో, హాంకాంగ్కు చెందిన ఒక చిన్న సంస్థ ఫిల్మ్స్ రిబార్న్ 00 ISO బ్లాక్ & వైట్, 400 ISO కలర్లలో ఫుక్కాట్సు  (Fukkatsu) 110 చిత్రం యొక్క చిన్న బ్యాచ్లను విడుదల చేసినప్పుడు 110 చిత్రం యొక్క పునరుజ్జీవం ప్రారంభమైంది . 2020 లో ఈ ఫిల్ం విపణిలోకి వచ్చింది. 
### డిజైన్, సాంకేతిక సమస్యలు
110 ఫిల్ం లో పెద్దగా ఎక్ష్పొస్  చేయటానికి  ఈ ఫొటోల నాణ్యత సరిపోయేది కాదు. ఈ ఫిలిం చిత్ర పరిమాణం మామూలుగా వాడే 35 మిల్లీమీటర్ల పరిమాణాల్లో సగమే ఉండేది. 

## ఇవి కూడా చూడండి
* ఫిలిం ఫార్మాట్
* అనలాగ్ ఫోటోగ్రఫీ

## మూలాలు


## వెలుపలి లంకెలు
వర్గం:ఫిల్ం ఫార్మాట్లు
వర్గం:ఫిలిం
వర్గం:అనలాగ్ ఫోటోగ్రఫీ
ది లైవ్స్ ఆఫ్ అదర్స్ (2006 సినిమా)

**ది లైవ్స్ ఆఫ్ అదర్స్**  2006 సంవత్సరంలో విడుదలైన ఒక జర్మన్ చలనచిత్రం. ఫ్లోరియన్ హెంకెల్ వాన్ డొన్నెర్స్మార్క్ తొలిసారిగా దర్శకత్వం వహించిన ఈ చిత్రం ఉల్రిచ్ మూహ్, మార్టినా గెడెక్, సెబాస్టియన్ కోచ్, ఉల్రిచ్ తుకర్ తదితరులు నటించారు.

## నటవర్గం

* ఉల్రిచ్ మూహ్
* మార్టినా గెడెక్
* సెబాస్టియన్ కోచ్
* ఉల్రిచ్ తుకర్
* థామస్ థీమ్
* హన్స్-ఉవ్ బాయర్
* వోల్మార్ క్లైన్ఇర్ట్
* మత్తియాస్ బ్రెర్నర్
* హెర్బర్ట్ కన్నాప్
* చార్లీ హబ్నర్
* బస్టాన్ ఓదార్పు
* మేరీ గ్రుబెర్
* వోల్కెర్ మిచలోవ్స్కి (డీఈ)
* వెర్నెర్ డాహెన్
* హైనర్ర్క్ స్కన్నేమాన్
* గబీ ఫ్లెమింగ్

## సాంకేతికవర్గం
* దర్శకత్వం: ఫ్లోరియన్ హెంకెల్ వాన్ డొన్నెర్స్మార్క్
* నిర్మాత: మాక్స్ వీడెమాన్, క్విరిన్ బెర్గ్
* రచన: ఫ్లోరియన్ హెంకెల్ వాన్ డొన్నెర్స్మార్క్
* సంగీతం: గాబ్రియేల్ యార్డ్, స్టిఫనే మౌసా
* ఛాయాగ్రహణం: హెగెన్ బొగ్డన్స్కి
* కూర్పు: ప్యాట్రిసియా రోమెల్
* నిర్మాణ సంస్థ: వీడెమాన్ & బెర్గ్, బేయిస్ఇషెర్ రుండ్ఫంక్, ఆర్టే, చ్రెడో ఫిల్మ్
* పంపిణీదారు: బ్యూన విస్టా ఇంటర్నేషనల్ (జర్మనీ), సోనీ పిక్చర్స్ క్లాస్సిక్స్ (యునైటెడ్ స్టేట్స్)

## అవార్డులు - పురస్కారాలు
9వ ఆస్కార్ అవార్డుల్లో, 61వ బ్రిటీష్ అకాడమీ ఫిల్మ్ అవార్డుల్లో ఉత్తమ విదేశీ భాషా చిత్రం విభాగంలో అవార్డులను అందుకోవడమేకాకుండా ప్రపంచవ్యాప్తంగా పలు అవార్డులను, ప్రశంసలను సంపాదించుకుంది.

## మూలాలు

## ఇతర లంకెలు
* 
* 
* 
*
గౌహతి- సికింద్రాబాద్ ఎక్స్‌ప్రెస్

**గౌహతి- సికింద్రాబాద్ ఎక్స్‌ప్రెస్,** భారతదేశంలోని గౌహతి, సికింద్రాబాద్ మధ్య నడిచే ఈశాన్య సరిహద్దు రైల్వే జోన్‌కు చెందిన సూపర్ ఫాస్ట్ ఎక్స్‌ప్రెస్ రైలు. ఈ రైలు ప్రస్తుతం 12513/12514 నంబర్లతో వారానికొకసారి నడుస్తోంది.
thumb|(గౌహతి - సికింద్రాబాద్) ఎక్స్‌ప్రెస్ రూట్ మ్యాప్

## అవలోకనం
ఇది వారానికొకసారి నడుస్తుంది.గౌహతి- సికింద్రా**బాద్ ఎక్స్‌ప్రెస్**  కామాఖ్య, న్యూ జల్పాయిగురి, మాల్డా టౌన్, హౌరా, ఖరగ్పూర్, కటక్, భువనేశ్వర్, బెర్హాంపూర్, విశాఖపట్నం, రాజమండ్రి,  విజయవాడ వంటి ముఖ్యమైన స్టేషన్లను కలుపుతూ ప్రయాణిస్తుంది.ఈ మార్గంలో ఫలక్‌నుమా ఎక్స్‌ప్రెస్ తర్వాత మరొక వేగవంతమైన రైళ్లులో ఇది ఒకటి.ఈ రైలు కోల్‌కతా / భువనేశ్వర్ నుండి సికింద్రాబాద్‌కు వెళ్లే ఇతర రైళ్ల కంటే తక్కువ హాల్ట్‌లను కలిగి ఉంది. ఎందుకంటే విశాఖపట్నం, సికింద్రాబాద్ మధ్య కేవలం రెండు హాల్ట్‌లు మాత్రమే ఉన్నాయి.ఇది సూపర్ ఫాస్ర్ రైలు అయినప్పటికీ, ఇతర రైళ్ళతో పోల్చితే ఇది తక్కువ శుభ్రంగా ఉంటుంది. కానీ రైలు బయలుదేరే సమయం,చేరే సమయం దాదాపుగా సరియైన సమయాలకు జరుగుతుంటాయి. 12514 / గౌహతి-సికింద్రాబాద్ ఎక్స్‌ప్రెస్ గంటకు సగటున 45 కి.మీ నుండి 55 కి.మీ. వేగంతో ప్రయాణిస్తుంది.

## సమయం
ఈ రైలు ప్రతి గురువారాల్లో భారత ప్రామాణిక కాలమానం ప్రకారం గౌహుతి ప్లాట్‌ఫాం మీదకు 6:00 గంటలకు చేరుకుని  గం.6-20 ని.లకు బయలుదేరి  ప్రతి శనివారం భారత ప్రామాణిక కాలమానం ప్రకారం గం. 4:00 కు సికింద్రాబాద్ జంక్షన్ ప్లాట్‌ఫాం  3  వద్దకు చేరుకుంటుంది. సికింద్రాబాద్ జంక్షన్ ప్లాట్‌ఫాం  6 నుండి ప్రతి ఆదివారం భారత కాలమానం ప్రకారం గం.7:30లకు బయలుదేరుతుంది. ప్రతి మంగళవారాలలో భారత కాలమానం ప్రకారం గం. 6:00లకు వద్ద గౌహుతి ప్లాట్‌ఫాం 5 మీదకు చేరుకుంటుంది.

## తరగతులు
ఈ రైలు సాధారణంగా 24 ప్రామాణిక ఐసిఎఫ్ కోచ్‌ల భారీ భారాన్ని కలిగి ఉంటుంది:

* 1 ఎసి టూ టైర్
* 1 ఎసి టూ టైర్ కమ్ త్రీ టైర్
* 4 ఎసి త్రీ టైర్స్
* 12 స్లీపర్ క్లాసులు
* 3 జనరల్ (రిజర్వ్ చేయబడలేదు)
* 1 చిన్నగది కారు
* 2 సీటింగ్ (లేడీస్ / డిసేబుల్) కమ్ లగేజ్ రేక్స్.

భారతదేశంలోని చాలా ఇతర రైలు సర్వీసులతో పోలిస్తే, డిమాండ్‌ను బట్టి భారతీయ రైల్వే అభీష్టానుసారం కోచ్ కూర్పును సవరించవచ్చు

## మూలాలు

వర్గం:భారతీయ రైల్వేలు సూపర్‌ఫాస్ట్ ఎక్స్‌ప్రెస్ రైళ్ళు
వర్గం:భారతీయ రైల్వేలు ప్రయాణీకుల రైళ్లు
వర్గం:ఈశాన్య సరిహద్దు రైల్వే ఎక్స్‌ప్రెస్ రైళ్ళు
వర్గం:భారతీయ ఎక్స్‌ప్రెస్ రైళ్ళు
వర్గం:అసోం రైలు రవాణా
వర్గం:తెలంగాణ రైలు రవాణా
హై అండ్ లో (1963 సినిమా)

**హై అండ్ లో** 1963లో విడుదలైన జపాన్ చలనచిత్రం. పోలీస్ క్రైమ్ నేపథ్యంలో తెరకెక్కిన ఈ చిత్రానికి ప్రముఖ దర్శకుడు అకిరా కురొసావా దర్శకత్వం వహించాడు. ఈ సినిమా గోల్డెన్ గ్లోబ్ అవార్డుకు నామినేట్ అవ్వడమేకాకుండా ఇతర అవార్డులను పొందింది.

## కథ
చిత్ర ప్రధాన పాత్రధారి అయిన తోషిరో మిఫునే నష్టాల్లో ఉన్న నేషనల్ షూ కంపెనీ బాధ్యతలు చూస్తూ ఉంటాడు. అదే సమయంలో మెడికల్ ఇంటర్న్ చేసే ఒక యువకుడు డబ్బుల కోసం కథానాయకుడి డ్రైవర్ కొడుకు అయిన బాలుడిని కిడ్నాప్ చేస్తాడు. కంపెనీని కాపాడుకోవడంకోసం దాచుకున్న డబ్బును కిడ్నాపర్ కు ఇచ్చి బాలుడిని కాపాడాలా లేదా వందలమందికి ఉపాధిని కలిగించే కంపెనీని కాపాడాలా అనే డైలమాలో ఉన్న కథానాయకుడు విధి ఆడే వింత నాటకాన్ని ఎలా ఎదుర్కొన్నాడు అనేదే ఈ సినిమా కథాoశం. అకిరా కురసోవా ఈ కథాంశాన్ని అత్యంత అద్భుతంగా తీర్చిదిద్దాడు.

## నటవర్గం

* తోషిరో మిఫ్యూన్
* టట్సుయ నకడై
* క్యోకో కగవ
* టట్సుయ మిహాషి
* కంజిరో ఇషియమా
* ఇసో కిమురా
* తకేషి కాటో
* యుతకా సదా
* సుతోము యమజాకి
* తకాషి షిమూరా
* జున్ టాజాకీ
* నోబువో నకమురా
* యునుసెక్ ఇటో
* మైనరు చికికి
* ఎజీరో టోనో
* యోషియో సుచియా
* మసహికో షిమిజు

## సాంకేతికవర్గం
* దర్శకత్వం: అకిరా కురొసావా
* నిర్మాత: అకిరా కురొసావా
* స్క్రీన్ ప్లే: ర్యుజో కికుషిమా, హిడియో ఓగుని, ఎజిరో హియైత, అకిరా కురోసావా
* ఆధారం: కింగ్ రాన్సమ్ (రచయిత: ఎడ్ మక్బైన్)
* సంగీతం: మసరు సతో
* ఛాయాగ్రహణం: అసాకజు నకి, టాకో సైటో
* కూర్పు: అకిరా కురొసావా
* నిర్మాణ సంస్థ: కురోసావ ఫిల్మ్స్, టోవో

## మూలాలు

## ఇతర లంకెలు
* 

వర్గం:జపాన్ సినిమాలు
లయన్హార్ట్ (2018 చలనచిత్రం)

thumb|సినిమా పోస్టరు
లయన్హార్ట్ అనేది 2018వ సంవత్సరంలో చిన్ని ఆంవుగ్బెనుచే నిర్మింపబడిన ఒక నైజీరియా చలనచిత్రం. దీనికి జెనివీవ్ న్నాజి దర్శకత్వం వహించారు. దీనిలో పెటె ఎడోచీ, జెనెవీవ్ న్నాజి, నకెమ్ ఓఓహ్ వంటి తారలు నటించారు. ఈ చిత్రం సెప్టెంబరు 7 2018న నెట్ఫ్లిక్స్ కు అమ్ముడుపోయి, నెట్‌ఫ్లిక్స్‌ కొనుగోలుచేసిన మొదటి నైజీరియా చిత్రంగా ప్రఖ్యాతి పొందింది . దీనిని కెనడాలో జరిగిన టొరంటో ఇంటర్నేషనల్ ఫిల్మ్ ఫెస్టివల్లో ప్రదర్శించారు. ఇది జెనివీవ్ న్నాజి దర్శకించిన మొదటి చిత్రం అధేవిదంగా పీటర్ ఒకోయ్ నటించిన మొదటి చిత్రం.

## కథనం
ఆమె తండ్రి, ఎర్నెస్ట్ ఒబియాగ్ (పెటె ఎడోచీ), ఆరోగ్య సమస్యల కారణంగా అతని సంస్థను నిర్వహించలేకపోయినప్పుడు, ఆడేయేజ్ ఒబియాగ్ (న్నాజీ) సవాలును అధిగమించి ఆ సంస్థను కాపాడి. ఆమె తండ్రి చీఫ్ గాడ్స్విల్ (నకెమ్ ఓఓహ్) చేతిలో సంస్థను వదిలి వెళతాడు;, వీరిరువురు భారీ ఋణం నుండి కంపెనీని కాపాడతారా లేదా ఇగ్వీ పాస్కల్ (కనాయో ఓ. కనాయో) నుంచి కాపాడుతారా అనే కథను లయన్హార్ట్ చెబుతుంది.

## తారాగణంగా

* ఎర్నెస్ట్ ఒబియాగ్ గా జెనెవీవ్ న్నాజి
* చీఫ్ గాడ్స్విల్ గా నకెమ్ ఓఓహ్
* ఎర్నెస్ట్ ఒబియాగ్ గా పెటె ఎడోచీ
* అభిగైల్ ఒబైగు గా ఒన్యెకా ఒంవెనూ
* ఇగ్వే పాస్కల్ గా కనయో ఓ. కనయో
* కాలు ఇసేగ్వు
* జెమిమా ఒసుండే
* సనీ ముయాజూ
* చిబుజో అజుబుకే (ఫైనో అని కూడా అంటారు)
* యకుబు మొహమ్మెద్
* పీటర్ ఒకోయీ

## నిర్మాణం
ఈ సినిమాను, ఎంటర్టైన్మెంట్ నెట్వర్క్ తో కలిసి ఎంపిఎమ్ ప్రీమియం కోసం చిన్ని ఓన్గుగ్బెన్యూ నిర్మించారు. 2018న టొరంటో ఇంటర్నేషనల్ ఫిల్మ్ ఫెస్టివల్లో ప్రీమియర్ ముందు రోజు అనగా, 2018 సెప్టెంబరు 7 న నెట్ఫ్లిక్స్ ప్రపంచవ్యాప్తంగా పంపిణీ హక్కులను కొనుగోలు చేసింది.

## మూలాలు
కె. ఎన్. టి. శాస్త్రి

**కె.ఎన్.టి.శాస్త్రి** (1945 సెప్టెంబరు 5 – 2018 సెప్టెంబరు 13) భారతీయ సినిమా విమర్శకుడు, దర్శకుడు, రచయిత. సినీ విమర్శకుడిగా శాస్త్రి సినీరంగంపై పలు పుస్తకాలు రాశారు. ఉత్తమ సినీ విమర్శకుడిగానే శాస్త్రి జాతీయ స్థాయిలో అవార్డు అందుకున్నాడు. అతను తెలుగు సినిమాలలో ఎక్కువగా కృషి చేసాడు. కొన్ని కన్నడ సినిమాలలో కూడా పనిచేసాడు. అతను వివిధ విభాగాల్లో 12 అంతర్జాతీయ, 7 జాతీయ అవార్డులను గెలుచుకున్నాడు. అతను 2008 నుండి 2011 వరకు హైదరాబాద్ ఫిల్మ్‌ క్లబ్ కు అధ్యక్షునిగా ఉన్నాడు. అతనికి సినీ విమర్శకునిగా సుమారు 30 సంవత్సరాల అనుభవం ఉంది. అతను అంతర్జాతీయ ఫిలిం ఫెస్టివల్స్ జ్యూరీ సభ్యులలో ఒకడు. పత్రికల్లో జర్నలిస్టుగా కేఎన్‌టీ శాస్త్రి తన కెరీర్‌ను ప్రారంభించాడు. సినీ దర్శకుడు, విమర్శకుడు, రచయితగా శాస్త్రి ప్రసిద్ధి చెందాడు. తిలదానం, కమిలి తదితర చిత్రాలకు దర్శకత్వం వహించాడు. ఉత్తమ సినీ పుస్తకాన్ని రచించినందుకు రెండు జాతీయ అవార్డులను అందుకున్నాడు. ఉత్తమ సందేశాత్మక చిత్రానికి గాను అతను మరో అవార్డు అందుకున్నాడు. సురభి నాటకం డాక్యుమెంటరీకి కూడా నేషనల్ అవార్డు వచ్చింది. తర్వాత తిలాదానం సినిమాతో ఆయన దర్శకుడిగా మారాడు. బాలీవుడ్ నటి నందితాదాస్ హీరోయిన్‌గా తీసిన కమిలి చిత్రాన్ని దక్షిణ కొరియాలోని బూసాన్ ఇంటర్నేషనల్ ఫిలిం ఫెస్టివల్‌తో పాటు మరో పది దేశాల్లో ప్రదర్శించారు. ఆ సినిమా కర్ణాటక ప్రభుత్వం నుంచి బెస్ట్ అవార్డు అందుకున్నది. నందిత కూడా ఉత్తమ నటిగా అవార్డును అందుకుంది. తిలాదానం సినిమాకు కూడా అతను నంది అవార్డు అందుకున్నాడు. అతను ఎప్పుడూ పెద్ద నటులతో, భారీ స్థాయి బడ్జెట్ సినిమాల జోలికి వెళ్లలేదు. చిన్న బడ్జెట్‌లో పలు సందేశాత్మక సినిమాలకు శ్రీకారం చుట్టాడు. ఇప్పటి వరకు ఆయన పది దాకా సినిమాలు తీశాడు. అవన్నీ సందేశాత్మక సినిమాలే.

అతను తీసిన చివరి చిత్రం "షాను". ఈ చిత్రానికి సి.ఎఫ్.ఎస్.ఐ దర్శకత్వం వహించగా ఎం.జె. రాధాకృష్ణన్ ఛాయాగ్రహణం చేసాడు. ఈ చిత్రానికి సంగీత దర్శకుడు ఐసాక్ థామస్ కోటుకపల్లి. అతను తీసిన ఇతర చిత్రాలు సురభి, కమిలి, స్నేహాన్వేషణ, ద ఏలియన్స్, హార్వెస్టింగ్ బేబీ గర్ల్స్, స్నేహ గీతె, సరసమ్మాన సమాధి.

## పురస్కారాలు
;జాతీయ ఫిలిం పురస్కారాలు
*జాతీయ ఉత్తమ చలనచిత్ర పురస్కారం - ఉత్తమ సినిమా విమర్శకునిగా - 1989
*జాతీయ ఉత్తమ చలనచిత్ర పురస్కారం - ఉత్తమ సినిమా పుస్తకం (ప్రచురణకర్త) - 1993
*జాతీయ ఉత్తమ చలనచిత్ర పురస్కారం - ప్రత్యేక జ్యూరీ పురస్కారం - 1995
*జాతీయ ఉత్తమ చలనచిత్ర పురస్కారం - ఉత్తమ ఆంథ్రాపాలజిస్టు/ఎథ్నోగ్రాఫి చిత్రం - 1999
*ఇందిరాగాంధీ పురస్కారం - ఉత్తమ దర్శకునిగా - 2002
*జాతీయ ఉత్తమ చలనచిత్ర పురస్కారం - తెలుగులో ఉత్తమ చిత్రం - 2007

;అంతర్జాతీయ గౌరవాలు
*ప్రత్యేక జ్యూరీ పురస్కారం, హార్వస్టింగ్ బేబీ గర్ల్స్ (అంతర్జాతీయ డాక్యుమెంటరీ ఫిలింఫెస్టివల్ ఆమ్స్‌స్టర్‌డ్యాం) 
*దక్షిణ కొరియాలోని 7వ బూసన్ అంతర్జాతీయ ఫిలిం ఫెస్టివల్ లో పురస్కారం 
*కినోటావ్ర్ ఫిలిం ఫెస్టివల్, బూసన్ అంతర్జాతీయ ఫిలిం ఫెస్టివల్ లో జ్యూరీ సభ్యుడు.

;నంది పురస్కారాలు
*నంది ఉత్తమ దర్శకుడు - తిలాదానం (2001) 
*నంది ఉత్తమ డాక్యుమెంటరీ చిత్రం - సురభి (1999)

;జ్యూరీ సభ్యులు
*వ్లాడివోస్టోక్ అంతర్జాతీయ ఫిలిం ఫెస్టివల్, భారత అంతర్జాతీయ ఫిలిం ఫెస్టివల్ లలో జ్యూరీ సభ్యుడు. 
*ఇండియన్ పనోరమ - ఐదు సార్లు జ్యూరీ సభ్యుడు .
*జ్యూరీ సభ్యుడు, ఆంధ్రప్రదేశ్ ప్రభుత్వ నంది పురస్కారాలు.

## మూలాలు

వర్గం:1945 జననాలు
వర్గం:2018 మరణాలు
వర్గం:తెలుగువారు
వర్గం:భారతీయ సినిమా దర్శకులు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:నంది ఉత్తమ దర్శకులు
ఆర్.ఎన్.మల్హోత్రా

**రామ్‌నారాయణ్ మల్హోత్రా** (ఆర్. ఎన్. మల్హోత్రా" గా సుపరిచితుడు).(1926; – 1997 ఏప్రిల్ 29)  భారతదేశ 17వ రిజర్వుబ్యాంకు గవర్నరు. అతను 1985 ఫిబ్రవరి 4 నుండి 1990 డిసెంబరు 22 వరకు తన సేవలనందించాడు. 

మల్హోత్రా ఇండియన్ అడ్మినిస్ట్రేటివ్ సర్వీసులో సభ్యుడు. అతను రిజర్వు బ్యాంకులో గవర్నరుగా రావడానికి పూర్వం అంతర్జాతీయ ద్రవ్యనిధిలో భారత ఎగ్జిక్యూడివ్ డైరక్టరుగా, ఆర్థిక సెక్రటరీగా కూడా పనిచేసాడు. అతని పదవీ కాలంలో 500 రూపాయల నోటుని పరిచయం చేసాడు.  అతను 1990లో పద్మభూషణ పురస్కారాన్ని పొందాడు. 

అతను అన్నా రాజం మల్హోత్రా ను వివాహమాడాడు. ఆమె భారత అడ్మినిస్ట్రేటివ్ సర్వీసులో మొదటి మహిళ. 

## మూలాలు

వర్గం:పద్మభూషణ పురస్కార గ్రహీతలు
వర్గం:1926 జననాలు
వర్గం:1997 మరణాలు
వర్గం:ఐ.ఏ.ఎస్.ఆఫీసర్లు
అన్నా రాజం మల్హోత్రా

అన్నా రాజం మల్హోత్రా (1927 జూలై 17 – 2018 సెప్టెంబరు 17) భారతదేశ స్వాతంత్ర్యం అనంతరం మొట్టమొదటి మహిళా ఐఏఎస్ ఆఫీసర్‌. 1951లో ఆమె సివిల్ సర్వీస్‌లో చేరి మద్రాస్‌లో పనిచేసింది. అప్పటి ముఖ్యమంత్రి సీ. రాజగోపాలచారి ప్రభుత్వంలో ఆమె కీలక బాధ్యతలు చేపట్టింది. ఆమె తన భారత 17వ రిజర్వుబ్యాంకు గవర్నరుగా ఉన్న ఆర్.ఎన్.మల్హోత్రా ను వివాహం చేసుకుంది.

## జీవిత విశెషాలు
ఆమె కేరళలోని నిరనం, అలెప్పీ లో 1927 జూలై 17న ఒట్టావెల్లి ఓ.ఎ.జార్జి, అన్నాపౌలి దంపతులకు   జన్మించింది. ఆమె మలయాళం రచయిత "పాలియో పాల్" కు మనుమరాలు. ఆమె కాలికట్ లో పెరిగింది. ప్రావిడెన్స్ మహిళా కళాశాలలో ఇంటర్మీడియట్ ను, కాలికట్ లోణి మలబార్ క్రిస్టియన్ కళాశాలలో బి.ఎ ను పూర్తిచేసింది. 1949లో మద్రాసు విశ్వవిద్యాలయం నుండి ఆంగ్ల సాహిత్యం పై మాస్టర్స్ డిగ్రీని పూర్తిచేసింది. 1950లో సివిల్ సర్వీసు పరీక్షలు ఉత్తీర్ణురాలయింది. 1985 నుంచి 1990 వరకు ఆర్బీఐ గవర్నర్‌గా పనిచేసిన  ఆర్.ఎన్.మల్హోత్రా ఆమె పెళ్లి చేసుకుంది. గుర్రపు స్వారీ, షూటింగ్‌లోనూ అన్నా శిక్షణ పొందింది. మొదటిసారి హోసూరు సబ్ కలెక్టర్‌గా చేసింది. ఏడుగురు ముఖ్యమంత్రుల వద్ద ఆమె ఆఫీసర్‌గా చేసింది. 1982 ఢిల్లీలో జరిగిన ఏషియన్ గేమ్స్ ప్రాజెక్టుకు ఇంచార్జ్‌గా చేసింది.i.

1951లో సివిల్స్‌కు ఎంపికైన ఆమెకు, ఆరంభంలోనే అవమానాలు ఎదురయ్యాయి. ఆడవారు, మగవారిలా అన్ని సందర్భాల్లో కఠినంగా వ్యవహరించలేరని, విధులు నిర్వర్తించలేరనీ పోస్టింగ్ ఇచ్చేందుకు అధికారులు నిరాకరించారు. మద్రాసు తొలి ముఖ్యమంత్రి సి. రాజగోపాలాచారి కూడా తన పేషీలో ఆమెకు ఎలాంటి పోస్టింగ్ ఇవ్వలేదట. దీనిపై న్యాయపోరాటం చేసిన ఆమె, చివరకు అనుకున్నది సాధించింది.

ఆమె  హోసూరు సబ్ కలెక్టర్‌గా ఉన్న సమయంలో ఓ గ్రామంలోకి ప్రవేశించి బీభత్సం సృష్టిస్తోన్న ఆరు ఏనుగులపై కాల్పులకు ఆదేశాలివ్వాలని ఒత్తిడి వచ్చినా ధైర్యంగా పరిస్థితులను ఎదుర్కొన్నది. గజరాజులను సురక్షితంగా అడవికి వెళ్లేలా చేసింది.

ముంబైలో జవహర్‌లాల్ నెహ్రూ పోర్ట్ ట్రస్ట్ (జేఎన్‌పీటీ)ను ఏర్పాటు చేయడంలో కీలక పాత్ర వహించింది. ఆ ట్రస్ట్‌కు ఆమె చైర్‌పర్సన్‌గా కూడా వ్యవహరించింది. 1982లో ఢిల్లీలో ఏసియన్ గేమ్స్ నిర్వహించినప్పుడు వాటి వ్యవహారాలను ఆమెనే చూశారు. ఈ సమయంలో ఆనాటి ప్రధాని రాజీవ్‌గాంధీతో ఆమెకు సాన్నిహిత్యం ఏర్పడింది. కేంద్ర హోంశాఖలోనూ కీలక పదవులు నిర్వహించింది. కేంద్ర ప్రభుత్వంలో సెక్రటేరియల్ ఉద్యోగాన్ని నిర్వహించిన మొదటి మలయాళీ మహిళగా గుర్తింపు పొందింది. 

## పురస్కారాలు
1989లో ఆమెకు పద్మ భూషణ్ అవార్డు వచ్చింది. 

## మూలాలు

వర్గం:1927 జననాలు
వర్గం:2018 మరణాలు
వర్గం:మహిళా ఐ.ఏ.ఎస్.ఆఫీసర్లు
అన్నపూర్ణాదేవి

**అన్నపూర్ణాదేవి** (1927 – 2018 అక్టోబరు 13) ప్రముఖ శాస్త్రీయ సంగీత విద్వాంసురాలు, పద్మ భూషణ్ అవార్డు గ్రహీత. ఆమె మహైర్ ఘరానా స్థాపకుడైన ప్రముఖ సంగీత విద్వాంసుడు అల్లావుద్దీన్ ఖాన్ కుమార్తె, శిష్యురాలు. ఆమె అసలు పేరు రోషనారా ఖాన్. మైహార్ మహారాజు బ్రిజ్ నాథ్ సింగ్ ఆమె పేరును అన్నపూర్ణాదేవిగా మార్చారు. ఆమె తన తండ్రికి శిష్యుడైన సితార్ విద్వాంసుడు పండిట్ రవిశంకర్ను వివాహం చేసుకున్నది. అతనితో అనేక కచేరీలను చేసింది. వీరికి ఓ కుమారుడు శుభేంద్ర శంకర్ ఉన్నారు. 1962లో రవిశంకర్ ఆమెతో విడాకులు తీసుకొని యు.ఎస్.ఎ వెళ్ళాడు. తరువాత ఆమె బయట కచేరీలను చేయలేదు. 1992లో కుమారుడు మృతి చెందిన తర్వాత అన్నపూర్ణాదేవి రూషికుమార్ పాండ్యా అనే మేనేజ్‌మెంట్ కన్సల్టెంట్‌ను వివాహం చేసుకుంది. అతను 2013లో మృతి చెందాడు. ప్రముఖ సంగీత విద్వాంసులైన ఆశిష్ ఖాన్ (సరోద్), అమిత్ భట్టాచార్య (సరోద్), బహదూర్ ఖాన్ (సరోద్), బసంత్ కబ్రా (సరోద్), హరిప్రసాద్ చౌరాసియా (బన్సూరి) వంటి వారు అన్నపూర్ణాదేవి శిష్యులే కావడం గమనార్హం.

## జీవిత విశేషాలు
ఆమె 1927లో బ్రిటిష్ ఇండియాలోని మైహార్ (ప్రస్తుతం మధ్యప్రదేశ్ లో ప్రాంతం) లో జన్మించింది.  ఆమె తండ్రి అల్లాఉద్దీన్ ఖాన్ మహారాజా బ్రిజన్ సింగ్ ఆస్థానంలో సంగీత విద్వాంసుడు. మైహార్ మహారాజు బ్రిజ్ నాథ్ సింగ్ ఆమె పేరును అన్నపూర్ణాదేవిగా మార్చారు. ఆమె తండ్రి అల్లాదుద్దీన్ ఖాన్ మైహార్ ఘరానాను స్థాపించాడు. తన తండ్రివద్ద విద్యాభ్యాసం చేసింది. ఆమె సోదరుడు ఆలీ అక్బరు ఖాన్ సరోద్ విద్వాంసుడు. ఆమె మాజీ భర్త ప్రముఖ సితార్ విద్వాంసుడు పండిట్ రవిశంకర్ దేవ విదేసాలలో అనేక ప్రదర్శనలిచ్చాడు. వారి కుమారుడు సుభేంద్ర శంకర్ కూడా సంగీత విద్వాంసుడే. 

ఆమె వివాహం 1941 మే 15న పండిట్ రవిశంకర్తో జరిగింది. వారు 1982 అక్టోబరులో విడాకులు తీసుకున్నారు. ఆమె 1982 డిసెంబరు 9 న బొంబాయిలో రుషికుమార్ పాండ్యను వివాహమాడింది.  రుషికుమార్ పాండ్య వివాహం నాటికి ప్రముఖ సితార విద్యాంసుడు. రుషికుమార్ ఆమె సోదరుడు ఆలీ అక్బరు ఖాన్ సిఫారసు మేరకు 1973 నుండి ఆమె వద్ద సితార్ నేర్చుకున్నాడు. అతను 2013లో గుండెపోటుతో తన 73వ యేట మరణిచాడు.

## పురస్కారాలు

* 1977, పద్మభూషణ పురస్కారం. 
* 1991, సంగీత నాటక అకాడమీ పురస్కారం.
* 1999, దేశికోత్తం పురస్కారం. రవీంద్రనాథ్ టాగూర్ విశ్వభారతి విశ్వవిద్యాలయం నుండి గౌరవ డాక్టరేట్. 
* 2004, సంగీత నాటక అకాడమీ పురస్కారం, ఆమెను జీవిత కాల సాఫల్య పురస్కారం 

## మూలాలు

## వనరులు

* 
* 
* 
* *[http://www.hindu.com/br/2005/06/28/stories/2005062800181400.htm Unveiling the Mystique of a Reclusive Artiste] *, Jaya Ramanathan, The Hindu, 28 June 2005.
* 
* 

## ఇతర మూలాలు


## బయటి లంకెలు

* 
* Annapurna Devi's music, Source: The Vijaya Parrikar Library of Indian Classical Music
* Annapurna Devi by Mohan Nadkarni

వర్గం:1927 జననాలు
వర్గం:2018 మరణాలు
వర్గం:శాస్త్రీయ సంగీతకారులు
వర్గం:పద్మభూషణ పురస్కారం పొందిన మహిళలు
వర్గం:సంగీత నాటక అకాడమీ అవార్డు గ్రహీతలు
తెలుగు విశ్వవిద్యాలయము - కీర్తి పురస్కారాలు (2017)

పొట్టి శ్రీరాములు తెలుగు విశ్వవిద్యాలయము భారతదేశంలోని భాష ప్రాతిపదిక మీద స్థాపించబడిన విశ్వవిద్యాలయం. ఈ విశ్వవిద్యాలయం 1985, డిసెంబరు 2న హైదరాబాదులో స్థాపించబడింది. తెలుగు భాష, సాహిత్యం, కళలు, సంస్కృతి, హేతువాదం, మహిళాభ్యుదయం, అవధానం, ఇంద్రజాలం, సంఘసేవ తదితర రంగాల్లో విశిష్ట సేవలందించిన ప్రముఖులకు కీర్తి పురస్కారాలు అందజేస్తారు.

1986 నుండి ప్రారంభమైన ఈ పురస్కారంలో రూ. 5,116 నగదు, ప్రత్యేకంగా రూపొందించిన జ్ఞాపికను అందజేసి ఘనంగా సత్కరించడం జరుగుతుంది.

## పురస్కార గ్రహీతలు
2017 సంవత్సర కీర్తి పురస్కారానికి 43 మంది ప్రముఖులు ఎంపికయ్యారు. తెలుగు విశ్వవిద్యాలయం లలిత కళారంగంలోని వివిధ ప్రక్రియల్లో నిష్ణాతులైన 20 మంది ప్రముఖులకు ఈ సందర్భంగా కీర్తి పురస్కారాలను ప్రదానం చేసింది.

## ఇవికూడా చూడండి
* తెలుగు విశ్వవిద్యాలయము - కీర్తి పురస్కారాలు (2012)
* తెలుగు విశ్వవిద్యాలయము - కీర్తి పురస్కారాలు (2014)
* తెలుగు విశ్వవిద్యాలయము - కీర్తి పురస్కారాలు (2018)

## మూలాలు

## ఇతర లంకెలు
# కీర్తి పురస్కార గ్రహీతల జాబితా (1986-2014)
# విశ్వవిద్యాలయ ప్రచురణ తెలుగువాణి సంచిక (ఏప్రిల్ - ఆగష్టు 2016)లో 2014 కీర్తి పురస్కార వివరాలు 

వర్గం:పురస్కారాలు
వర్గం:తెలుగు విశ్వవిద్యాలయ పురస్కారాలు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2017
మెదక్ మండలం

**మెదక్ మండలం**, తెలంగాణ రాష్ట్రంలోని మెదక్ జిల్లాకు చెందిన మండలం.ఇది రెవెన్యూ డివిజన్ పరిపాలన కేంద్రం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం మెదక్ రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 15   రెవెన్యూ గ్రామాలు ఉన్నాయి.నిర్జన గ్రామాలు లేవు. మండల కేంద్రం మెదక్.

## గణాంకాలు
thumb|2016 పునర్వ్యవస్థీకరణకు ముందు అవిభక్త మెదక్​ జిల్లా పటంలో మండల స్థానం
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 141 చ.కి.మీ. కాగా, జనాభా 74,275. జనాభాలో పురుషులు 35,916 కాగా, స్త్రీల సంఖ్య 38,359. మండలంలో 15,783 గృహాలున్నాయి.

2011 భారత జనాభా గణాంకాల ప్రకారం మండల జనాభా - మొత్తం 1,15,177 - పురుషులు 55,734 - స్త్రీలు 59,443

## మండలం లోని పట్టణాలు

*మెదక్ (NP)

## మండలం లోని గ్రామాలు

### రెవెన్యూ గ్రామాలు
#మక్దూంపూర్
#పేరూర్
#రాయలమడుగు
#చిట్యాల్
#మెదక్
#ఔసుల్‌పల్లి
#రాయన్‌పల్లి
#మగ్తా భూపతిపూర్
#వెంకటాపూర్
#బాలానగర్
#రాజ్‌పల్లి
#కోంటూర్
#ఖాజీపల్లి
#పాషాపూర్
#పాతూరు

### రెవెన్యూయేతర గ్రామాలు

* తిమ్మానగర్

## మూలాలు

## వెలుపలి లంకెలు
హిందుస్తాన్ ఫోటో ఫిలింస్

**హిందుస్తాన్ ఫోటో ఫిలింస్ మ్యాన్యుఫాక్చరింగ్ కంపెనీ లిమిటెడ్** (ఆంగ్లం: '''Hindustan Photo Films''') భారతదేశం లోని ఊటీ కేంద్రంగా ఫోటోగ్రఫిక్, సినీ, ఎక్స్-రే, గ్రాఫిక్ ఆర్ట్ ఫిలిం, ఫోటోగ్రాఫిక్ కాగితం, రసాయనాలను తయారు చేసే ప్రభుత్వ సంస్థ. ఈ సంస్థచే తయారు చేయబడే ఫిలిం **ఇందు ** అనే బ్రాండుతో వ్యవహరించబడేవి. సంస్కృతంలో ఇందు అనగా వెండి అని అర్థం. ఫిలిం లో వాడబడే సిల్వర్ హాలైడ్ అనే రసాయనాన్ని ఉద్దేశించి ఈ ఫిలిం కు ఆ పేరు పెట్టబడింది.

## చరిత్ర
హిందూస్తాన్ ఫోటో ఫిల్మ్స్ మాన్యుఫ్యాక్చరింగ్ కంపెనీ లిమిటెడ్ (హెచ్‌పిఎఫ్)  ప్రభుత్వ పరిశ్రమల రంగములో( పబ్లిక్ సెక్టార్ అండర్ టేకింగ్ )   స్వాతంత్య్రం  తదుపరి  భారీ పరిశ్రమల విభాగం కింద 1960 లో అప్పటి ప్రధాని జవహర్లాల్ నెహ్రూ ప్రణాళికలో భాగంగా తమిళనాడు లోని నీలిగిరి జిల్లాలోని ఉదగమండలం, చెన్నయ్ కి దగ్గరలో అంబత్తూరు లో స్థాపించారు. ఉదగమండలం లో   ఉన్న ప్రధాన కర్మాగారంలో పాలిస్టర్ ఎక్స్‌రే ఫిల్మ్ ప్లాంట్, మాగ్నెటిక్ టేప్ ప్లాంట్, చెన్నైలోని అంబత్తూర్ వద్ద, దిగుమతి చేసుకున్న జంబో ఫిల్మ్ రోల్స్ రిటైల్ ప్యాక్‌లలోకి కత్తిరించే దానిని నెలకొల్పినారు.  700 కోట్ల రూపాయల ప్రభుత్వ పెట్టుబడితో ఇంటిగ్రేటెడ్ మాన్యుఫ్యాక్చరింగ్ సదుపాయాన్ని కలిగి ఉన్న ఏకైక సంస్థ,మొత్తం సౌత్ ఈస్ట్ ఆసియాలో ఫోటో సెన్సిటైజ్డ్ వస్తువుల యొక్క ఏకైక ఇంటిగ్రేటెడ్ తయారీదారు. మెడికల్ ఎక్స్‌రే, గ్రాఫిక్ ఆర్ట్స్, అంతర్జాతీయ ప్రమాణాల బ్లాక్ అండ్ వైట్ ఉత్పత్తుల తయారీకి సాంకేతిక పరిజ్ఞానం ఉన్న ఏకైక సంస్థ .  ప్రభుత్వ రంగలో స్థాపించించన ఈ పరిశ్రమ లక్ష్యం సినిమా పరిశ్రమకు ముడి సినీ ఫిల్మ్‌లు, వైద్య , రక్షణ ప్రయోజనాల కోసం ఎక్స్‌రే ఫిల్మ్‌లు, ఫోటోగ్రాఫర్‌ల కోసం ప్రత్యేక ఫోటోగ్రాఫిక్ సామగ్రిని సరఫరా చేయడానికి ఈ సంస్థ ప్రధానంగా స్థాపించబడింది, వీటిని గతంలో మన దేశం  దిగుమతి చేసుకునేవారు.బ్రిటన్  లోని నేషనల్ అక్రిడిటేషన్ ఆఫ్ సర్టిఫికేషన్ బాడీస్‌తో అనుబంధంగా ఉన్న క్వాలిటీ అస్యూరెన్స్ సిస్టమ్స్ చేత ఉత్తమ నాణ్యమైన వ్యవస్థలను కలిగి ఉండటం,  కొత్త పాలిస్టర్ ఎక్స్‌రే ఫిల్మ్ ప్లాంట్ కోసం సంస్థ ISO 9002 ధృవీకరణను పొందినది. హిందూస్తాన్ ఫోటో ఫిల్మ్స్ మాన్యుఫ్యాక్చరింగ్ కంపెనీ ఏప్రిల్ 1977 లో  పాలిస్టర్ బేస్ మెడికల్ ఎక్స్-రే, ఇండస్ట్రియల్ ఎక్స్-రే , గ్రాఫిక్ ఆర్ట్స్ ఫిల్మ్స్ ప్లాంట్‌ను ప్రారంభించింది. రెసిన్ కోటెడ్ బ్రోమైడ్ పేపర్, గ్రాఫిక్ ఆర్ట్స్ లేజర్ ఫిల్మ్ కోసం యాంటిహలో, కలర్ పేపర్,కలర్ ఫిల్మ్ కోసం లిక్విడ్ కెమిస్ట్రీ కోసం కంపెనీ కొత్త నమూనాను అభివృద్ధి చేసింది. 

### మూసివేత
BIFR  చట్టం 1985 ప్రకారం హిందూస్తాన్ ఫోటో ఫిల్మ్స్ మాన్యుఫ్యాక్చరింగ్ కంపెనీ లిమిటెడ్ (హెచ్‌పిఎఫ్) మూసివేయడానికి BIFR సిఫార్సు చేసింది(30.01.2003) ,  BIFR   ఉత్తర్వు అమలుకు వ్యతిరేకంగా కంపెనీ  మూసివేతపై   కొన్ని కార్మిక సంఘాల వారు  మద్రాస్ హైకోర్టు  లో రిట్ పిటిషన్ వేసినారు,  దానితో   వారికి హైకోర్టు నుంచి  నిలుపుదల ఉత్తర్వు ( స్టే ఆర్డర్ ) ఇచ్చింది.  తదుపరి   08.09.2017 నాటి హైకోర్టు వారి ఉత్తర్వులలో  " BIFR   ఉత్తర్వు అమలుకు ఆమోదించబడి,  రిట్ పిటిషన్లు " పరిష్కరించబడ్డాయి. ముఖ్యంగా, రిట్ పిటిషన లో ఉన్న  స్వచ్ఛంద పదవీ విరమణ కు సంబంధించి కార్మికులకు వేతనాలు చెల్లించడాన్ని సవాలు చేయడం  వంటివి , హైకోర్టు ఉత్తర్వుల ప్రకారం"  అధికారిక లిక్విడేటర్ హిందూస్తాన్ ఫోటో ఫిల్మ్స్ మాన్యుఫ్యాక్చరింగ్ కంపెనీ లిమిటెడ్ వారి  ఆస్తుల బాధ్యతలు స్వీకరించి, రికార్డుల పుస్తకాలు  పరిశీలించి , వాటికి అనుగుణంగా అవసరమైన చర్యలు పరిశీలించ వలసినదని"  అని  హైకోర్టు  వారు తమతీర్పులో పేర్కొన్నారు.  

## ఇవి కూడా చూడండి
* అనలాగ్ ఫోటోగ్రఫీ
* ఎస్ ఎల్ ఆర్ కెమెరా

## మూలాలు

## వెలుపలి లంకెలు
కొమాండూరి సాకేత్

**కొమాండూరి సాకేత్** గాయకుడు, సంగీత దర్శకుడు. 
## జీవిత విశేషాలు
అతను  ప్రముఖ సంగీత అధ్యాపకుడు, గాయకుడు, సంగీత దర్శకుడు కోమండూరి రామాచారి, సుజాత దంపతులకు జన్మించాడు. సంగీత కుటుంబ నేపధ్యం ఉన్నందున  చిన్నప్పటి నుంచీ పాటలు, సంగీతమంటే ఎక్కువగా ఇష్టపడేవాడు. రెండో తరగతిలోనే మొదటి కచేరీ చేశాడు.  ఓరుగంటి లీలావతిగారు అతని తొలి గురువు. ఆ తర్వాత నీతా చంద్రశేఖర్‌, మోహనకృష్ణగారి దగ్గర కర్ణాటక క్లాసికల్‌ నేర్చుకున్నాడు. డా.వైజర్సు బాల సుబ్రహ్మణ్యం గారు ప్రస్తుతం అతని గురువు. రాయల్‌ స్కూల్‌ ఆఫ్‌ లండన్‌, బెంజిమన్‌ మార్తండ్‌, థామస్‌గారి దగ్గర పియానో 5 గ్రేడ్స్‌ చేశాడు. వెస్ట్రన్‌ వోకల్స్‌లో త్రీగేడ్స్‌, ఆడియో ఇంజనీరింగ్‌, మాస్టరింగ్‌ ఆశీర్వద్‌ లూక్‌ దగ్గర నేర్చుకున్నాడు. లలిత సంగీతాన్ని తన తండ్రి వద్ద నేర్చుకున్నాడు. తన తండ్రి స్థాపించిన లిటిల్‌ మ్యుజీషియన్స్‌ అకాడమీలో అతనికి ప్రత్యేకంగా బోధించేవారు కాదు. అందరితో సమానంగానే చూసేవారు. వృత్తిరీత్యా రామాచారి బిజీగా ఉండటం వల్ల ఎక్కడ సంగీత పోటీలు ఉన్నా అతనిని తన తల్లి తీసుకొనిపోయేది. ‘పాడాలనివుంది’, ‘సప్తస్వరాలు’ వంటి ఎన్నో పోటీల్లో పాల్గొన్నాడు. ‘సూపర్‌సింగర్స్‌ 8’కు మెంటర్‌గా వ్యవహరించాడు. ‘సూపర్‌సింగర్స్‌ జూనియర్స్‌’, ‘కలర్స్‌ ఆప్‌ మ్యూజిక్‌’ కార్యక్రమాలకు హోస్ట్‌గా చేశాడు. 

చిన్నతనంలో ఆర్‌.పి పట్నాయక్‌, మణిశర్మ గార్ల దగ్గర కోరస్‌తో తన సంగీత జీవితాన్ని  ప్రారంభించాడు. పెద్దయ్యాక కీరవాణి గారి సంగీత బృందంలో చేరాడు. బద్రీనాథ్‌ నుంచీ బాహుబలి వరకూ అతని దగ్గర పాడుతూనే ఉన్నాడు. పూర్తిస్థాయి ప్లేబ్యాక్‌ సింగర్‌గా మారాక అతనికి అవకాశమిచ్చింది సాయికార్తీక్‌గారు. మొత్తం మీద 30 సినిమాల్లో పాడాడు. ఫైనల్‌ మిక్సింగ్‌ అండ్‌ మాస్టరింగ్‌ కూడా చేశాడు. కీరవాణి, తమన్‌, సాయికార్తీక్‌, గోపీసుందర్‌ వంటి సంగీత దర్శకుల దగ్గర రెగ్యులర్‌గా పాడుతున్నాడు. కార్తీక్‌ కొడకండ్ల సంగీతం అందించిన బంధూక్‌ చిత్రంలో అతను పాడిన ‘పూసిన పున్నమివెన్నెలమేన తెలంగాణ వీణా’ పాట అతనికెంతో గుర్తింపు తీసుకొచ్చింది.
## మూలాలు

## బయటి లంకెలు
* 

వర్గం:జీవిస్తున్న ప్రజలు
వర్గం:తెలుగు సినిమా సంగీత దర్శకులు
వర్గం:తెలుగు సినిమా గాయకులు
బీరంగూడ

బీరంగూడ (Beeramguda) తెలంగాణ రాష్ట్రం, సంగారెడ్డి జిల్లా, అమీనుపూర్ జనగణన పట్టణ పరిధిలో ఉంది.ఇక్కడ బీరంగూడ గుట్ట అనే కొండప్రాంతం మీద వున్న శ్రీ భ్రమరాంబ మల్లిఖార్జున స్వామి వారి దేవస్థానం ఇక్కడ చాలా ప్రసిద్ధి చెందిన దేవాలయం.

thumb|శ్రీ వెంకటేశ్వర స్వామి ఆనంద దేవస్థానం
thumb| బీరంగూడ  కమాన్
thumb|శ్రీ భ్రమరాంబ మల్లిఖార్జున స్వామి దేవస్థానం

## ముఖ్య విషయాలు
బీరంగూడకు బస్సు ద్వారా ప్రయాణించవచ్చు. దగ్గర్లోని బస్సు స్టాపు బీరంగూడ కమాన్ వద్ద అది. దగ్గరలోని రైల్వే స్టేషన్ చందా నగర్, శేరిలింగంపల్లిలో ఉన్నాయి. సమీపంలో శంషాబాద్ రాజీవ్ గాంధీ అంతర్జాతీయ విమానాశ్రయం ఉంది 

బీరంగూడ కొన్ని సంవత్సరాలుగా బాగా అభివృద్ధి చెందింది. దీని వళ్ళ అక్కడ ఇళ్ల నిర్మాణం, భూ విక్రయ పరిశ్రమ బాగా వికసించింది. దీనికి ముఖ్య కారణం హైదరాబాద్ ఐ.టి పరిశ్రమ అభివృద్ధి చెందిన కారణంగా చేపుపుకోవచ్చు

బీరంగూడ వద్ద ఒక సరస్సు కూడా వుంది. ఇక్కడ ప్రభుత్వం అమీన్ పూర్ పురపాలక సంఘం ద్వారా సుందరీకరణ పనులు చేపట్టారు. సరస్సు ఒడ్డున చాకలి ఐలమ్మ విగ్రహ ప్రతిష్టాపన జరిగింది. బీరంగూడ పరిసరప్రాంతాలలో సాధారణమైన గుట్ట ప్రాంతాలు ఎక్కువగా కనిపిస్తాయి.

## పర్యాటక ప్రదేశాలు.
భ్రమరాంభ మల్లికార్జున స్వామి ఆలయం, వెంకటేశ్వర స్వామి దేవాలయం, వేణు గోపాల స్వామి దేవాలయం అన్నీ బీరంగూడ లో  ఉన్నాయి. ప్రతి సంవత్సరం ప్రారంభంలో శివరాత్రి ఉత్సవాలలో బాగా ప్రసిద్ధి చెందిన మొదటి ఆలయంలో జరుపుతారు . బీరాంగుడా సరస్సు చుట్టూ వాకింగ్ ట్రాక్ ఉంది. 

## దగ్గరలోని ప్రదేశాలు
పటాన్ చెరు, శేరిలింగంపల్లి, చందా నగర్ దగ్గర లోని ముఖ్య పట్టణాలు. ఇస్నాపూర్, కిష్టారెడ్డిపేట్, సుల్తాన్పూర్ దగ్గర లోని గ్రామాలు. అశోక్ నగర్, కాకతీయ నగర్, భవనపురం, షిర్డీ సాయి కాలనీ, కిషార్ రెడ్డిపేట్, రామచంద్రరెడ్డి కాలనీలు చుట్టూరు  ఉన్నాయి.

## మూలాలు

## వెలుపలి లంకెలు

వర్గం:సంగారెడ్డి జిల్లా
లవంగపట్ట నూనె

**లవంగపట్ట నూనె ** లేదా** చీనా దాల్చిన నూనె ** ఒక ఆవశ్యక నూనె.లవంగపట్ట లేదా చైనా/చీనా దాల్చినను ఆంగ్లంలో **cinnamomum cassia ** అంటారు.అంతేకాదు లవంగపట్ట నూనె సుగంధ తైలం కూడా. లవంగ పట్ట నూనె ఓషధ గుణాలులు పుష్కలంగా వున్న ఆవశ్యక నూనె.లవంగ పట్టను నకిలీ దాల్చిన అనికూడా అంటారు. చీనా దాల్చిన నూనెను వొంటికి రాసిన చర్మాన్ని రేగించే/ప్రేరేపించే/irritant గుణం కల్గి వున్నను జ్వరాన్ని తగ్గించుట, జీర్ణవృద్ధి కావించుట వంటి ఇతర పలు ఓషధ గుణాలు దండిగా కల్గి ఉంది.ఛీనా దాల్చిన/లవంగ పట్ట లారేసి కుటుంబానికి చెందినది.ఈ చెట్టు వృక్షశాస్త్ర పేరు సిన్నమోముమ్ కాస్సియ (Cinnamomum cassia).అంతేకాదు సిన్నమోముమ్ ఆరోమాటికం, లారస్ కాస్సియా అనికూడా అంటారు.
## లవంగపట్ట చెట్టు మూలస్థానం
లవంగ పట్ట /కాస్సియా జన్మస్థానం చైనా/చీనా దేశం, బర్మా. అందుకే లవంగ పట్టను చీనీస్ సిన్నమోన్ లేదా కాస్సియా బెరడు (cassia bark) అంటారు.సన్నగా వుండీ, సతత హరితమైన ఈ చెట్టు 20 మీటర్ల (65 అడుగుల వరకు) ఎత్తువరకు పెరుగును. చెట్టుకు మందమైన నునుపైన ఆకులు వుండి, చిన్నని పూలను పుష్పించును.పూలు తెల్లగా వుండును.లవంగ పట్టను/బెరడును కూరలలో, బేకరీ ఆహారపదార్థాలలో, క్యాండిస్‌లలో, మృదు పానీయాలలో సువాసన మంచి రుచి ఇచ్చుటకై చేర్చుతారు.

## నూనె సంగ్రహణం
లవంగపట్ట చెట్టు యొక్క ఆకులు, బెరడు చిన్నకోమ్మలు, రెమ్మలనుండి ఆవశ్యక నూనెను నీటి ఆవిరిస్వేదన /స్టీము డిస్టీలేసను పద్ధతిలో సంగ్రహిస్తారు.
## నూనె
లవంగ పట్ట నూనె ఘాటైన వాసన వున్న ఆవశ్యక, సుగంధ తైలం. చెట్టు యొక్క ఆకులు, రెమ్మలు, బెరడు నుండి ఆవశ్యక నూనెను ఉత్పత్తి చేస్తారు
### నూనె లోని రసాయన పదార్థాలు/సమ్మెళనాలు
నూనెలో దాదాపు 16 రకాల రసాయనాలు వున్నవి  చీనీస్ దాల్చిన /లవంగ పట్ట నూనెలో చాలా రకాల రసాయన సంయోగ పదార్థాలు (అల్డిహైడులు, ఆల్కహాలులు, పైనేనులు, టేర్పేనులు తదితరాలు) వున్నప్పటికి వాటిలో సిన్నమిక్ అల్డిహైడ్, సిన్నమైల్ ఆసిటెట్, బెంజాల్డిహైడ్, లినలూల్,, చావికోల్ ప్రధానమైనవి. నూనెలో సిన్నమల్దిహైడ్ 75 నుండి90% వరకు వుండును.నూనెలోని మరికొన్ని రసయనాలు మెథోక్సిసినమల్డిహైడ్, ఇథైల్ సిన్నమేట్, సలిసైఅల్డిహైడ్ లు.
నూనెలోని కొన్ని ప్రధాన రసాయ్నాల శాతం పట్టిక

### నూనె భౌతిక గుణాలు
నూనె బ్రౌన్ రంగులో వుండును.రిపైండ్ చేసిన నూనె వర్ణరహితంగా వుండును.నూనె సాంద్రత నీటి కన్న కొంచెం ఎక్కువ

## ఉపయోగాలు
*జ్వరం, కీళ్ళ నోప్పులు, విరేఛనాలు జలుబు, ఇన్ఫ్లూయోంజ కీళ్లవాత నొప్పులకు పని చేయును.
*దేహంలో రక్త ప్రసరణను నూనె మెరుగు పరచును.రక్తంలో ఆక్సిజన్ మంరియు ఇతర పోషకాలను దేహానికి పంపిణి ఆగుటకు సహాయపడును.
*యాంటీ వైరల్ గుణాలు వున్నందున జలుబు, దగ్గు, ఇన్ఫ్లూయోంజా వంటి ఇతర వైరల్ జబ్బులను తగ్గించును.
*యాంటిమైక్రోబియాల్, యాంటివైరల్ గుణాలున్నందున జ్వరం వలన వచ్చు సంక్రమణ వ్యాధి గుణాలను నిరోధించును, జ్వర ఉష్ణోగ్రతను తగ్గించును.
*వాయుహరమైన ఔషధముగా పనిచేయును.
*గర్భాశయ సంబంధి అంతర్గత,, బహిర్గత రక్తస్రావాన్ని అరికట్టును.
*.లవంగం నూనెను అరోమాథెరపీలో కూడా ఉపయోగిస్తారు. ఇది మీ మానసిక ఆరోగ్యంతో పాటు అనేక ఇతర సమస్యలను దూరం చేస్తుంది. దంతాల సమస్యను తొలగించడానికి లవంగం నూనెను ఉపయోగించవచ్చు.
## బయటి లింకుల వీడియోలు
* లవంగపట్ట నూనె
*  లవంగపట్ట నూనె  ఉపయోగాలు
## ఇవి కూడా చూడండి
*ఆవశ్యక నూనె
*పుల్లనారింజ నూనె
*సిట్రోనెల్ల నూనె

## మూలాలు/ఆధారాలు

వర్గం:నూనెలు
వర్గం:ఆవశ్యక నూనెలు
వర్గం:సుగంధ తైలాలు
యెల్ది సుదర్శన్

**యెల్ది సుదర్శన్‌** ముంబయికి చెందిన సాహితీకారుడు, రచయిత, కవి. అతను సృజనాత్మక సాహిత్య రంగంలో తెలుగు విశ్వవిద్యాలయం కీర్తి పురస్కారాన్ని 2017లో అందుకున్నాడు
. 
## జీవిత విశేషాలు
యెల్ది సుదర్శన్‌ స్వస్థలం నిజామాబాద్‌ జిల్లా మోర్తాడ్‌. వారి కుటుంబం ఎప్పుడో ముంబాయికి వెళ్లి అక్కడ స్థిరపడింది.  అతను వృత్తిరీత్యా ముంబాయిలో ముత్యాలు,రత్నాలు,మాణిక్యాల వ్యాపారి అయినా ప్రవృత్తిరీత్యా తన వృత్తి ధర్మాన్ని ప్రతిబింబిస్తూ యెల్ది రత్నాలు, యెల్దిముత్యాలు, యెల్ది పగడాలు వంటి పేర్లతో అతను ఐదు కవితా సంకలనాలు అందించాడు. అతను ముంబైలో  వృత్తిరీత్యా వ్యాపారం చేస్తూనే తెలుగు భాష, సాహిత్యం పట్ల అభిరుచి పెంచుకొని రచనలు చేస్తున్నారు. తెలుగుభాష పట్ల, సాహిత్యం పట్ల అభిరుచి పెంచుకుని రచనలు చేస్తున్న ఆచార్య రవికంటి వసునందన్‌ తన పేర సాహితీ పురస్కారాన్ని ఏర్పాటు చేసి  యెల్ది సుదర్శన్‌కు 2016 ఆగస్టు 3న జ్ఞానపీఠ పురస్కార గ్రహీత పద్మభూషణ్‌ డాక్టర్‌ సి.నారాయణరెడ్డి చేతుల మీదుగా అందజేసారు.
## రచనలు
* గూఢచారి వదిన
* యెల్ది కవిత
* యెల్ది రత్నాలు
* యెల్ది మాణిక్యాలు

## మూలాలు

వర్గం:తెలంగాణ రచయితలు
వర్గం:నిజామాబాదు జిల్లా కవులు
వర్గం:జీవిస్తున్న ప్రజలు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2017
గనిశెట్టి రాములు

**గనిశెట్టి రాములు** తెలుగు రచయిత   అతను పరిశోధనా రంగంలో తెలుగు విశ్వవిద్యాలయం కీర్తి పురస్కారాన్ని 2017లో అందుకున్నాడు

## జీవిత విశేషాలు
గనిశెట్టి రాములు నిజామాబాదు జిల్లాలోని జరాల్‌పుర్ గ్రామంలో నిరుపేద కుటుంబానికి చెందిన  రాజన్న, అమ్మాయమ్మ దంపతులకు తృతీయ సంతానంగా జన్మించాడు. అతనికి ఇద్దరు అన్నయ్యలు, ఒక అక్క ఉన్నారు. జలాల్ పూర్ గ్రామ ప్రాథమిక పాఠశాలలో ప్రారంభమైన చదువు ఎస్.ఎస్.సి వరకు జిల్లా పరిషత్ ఉన్నత పాఠశాల, గుండారం లో జరిగింది. తరువాత ఇంటర్మీడియట్, డిగ్రీ లను నిజామాబాదులో చదివాడు. బి.కాం డిగ్రీని గిరిరాజ్ కళాశాలలో పూర్తి చేసి, శాతవాహన పి.జి. కళాశాల, కరీం నగర్ లో ఎం.కాం వరకు చదివాడు. వృత్తి ఉప వాణీజ్య పన్నుల అధికారిగా సిద్దిపేట జిల్లాలో పదవీవిరమణ చేసాడు.
## ఉద్యోగ జీవితం
అతను జూనియర్ అసిస్టెంటు స్థాయి నుండి ప్రమోషన్ ద్వారా జూనియర్ అసిస్టేంటుగా భాద్యతలు చేస్తూ, ఎ.సి.టి.ఓ ఉపవాణిజ్య పన్నుల అధికారిగా 2015 సం.లో పదవీ విరమణ పొందాడు. 
## రచనా ప్రస్థానం

గనిశెట్టి రాములు అభ్యుదయ రచయిత.  కులాల వారసత్వాలను కూలంకషంగా చూడటం, వారికి జరుగుతున్న అన్యాయాలను గమనించడం వలన అసమానతల మధ్య నలిగిన కులాల చరిత్రను పరిశీలించి ప్రయోగాత్మక సిద్ధాంతంగా పంచే క్రమంలో "గోసంగిలు ఎవరు", "చీకటి బతుకుల్లో గోసంగిలు" (2004) అనే పుస్తకాలను రాసాడు. ఊరికి చివర నివాసం, అంటరానితనం, చెట్లకింద జీవితం, చౌరస్తాలలో కథలు చెప్పడం గోసంగీల నిత్య కృత్యం. ఇలాంటి అణిచివేయబడ్డ, అసమానతలకు, వివక్షకు గురి అవుతున్న గోసంగిల జీవనశైలి మార్చడంలో అతను అనేక ఉదాహరణలతో కూడిన విశ్లేషణను ఈ పుస్తకాలలో పొందుపరచాడు.
### రచనలు
# చీకటి బ్రతుకుల్లో గోసంగీలు (చరిత్ర ) -2004
# గోసంగీలు ఎవరు  ( వ్యాసాలు) -2015
# ఎవరీ మహనీయులు( వ్యాసాలు) -2018
### వ్యాసాలు
# మ ఊరులో చిందుల ఎల్లమ్మ
# అంభేద్కర్ మార్గము - దళీతులకు మార్గము
# గోసంగీ కళాకారుల పోరుకేక
# జానపద భిక్షక గాయకులే గోసంగీలు

## పురస్కారాలు
# 14.04.2007 ఆంధ్రప్రదేశ్ ప్రభుత్వం చే "దళిత రత్న" పురస్కారాన్ని ప్రిన్సిపాల్ సెక్రటరీ సోషల్  వెల్ఫేర్ డిపార్టుమెంటు వారు అందజేసి సత్కరించారు. 
# ఇందూర్ శతాబ్ది ఉత్సవాలలో నిజామాబాదు జిల్లా కలెక్టరు రామాంజనేయుల గారిచే  28.12.2007 లో విశిష్ట పురస్కారం.
# 06.09.2018 భారతీయ ఇతిహాస సంకలన సమితి ఇందూరు శాఖ ఉత్తమ చరిత్ర అధ్యాపకులుగా గుర్తిస్తూ  కందకూర్తి ఆనంద గారిచే సన్మానం.
# 26.10.2018 పొట్టి శ్రీరాములు తెలుగు విశ్వవిద్యాలయం హైద్రాబాదు చే కీర్తి పురస్కారంను 2019లో వైస్ ఛాన్సలర్ చే ప్రదానం.
# 9.12.2018 తెలంగాణ సాహితీ అకాడమీ అధ్యక్షులు నందిని సిద్దారెడ్డి గారిచే సన్మానం.
# 05.03.2019 వేముల ప్రశాంత్ రెడ్డి, శాసనసబ్యుడు, కె.ఆర్ సురేష్ రెడ్డి మాజీస్పీకరు గారిచే "గోసంగిల సభ" మోరాడ్ మండలంలో సన్మానం.
# 22.1.2020 గిడుగు రామ్మూర్తి పంతులు పౌండేషన్ హైద్రాబాద్ వారిచే "గిడుగు సాహిత్య పురస్కారం" తో సన్మానం.
## మూలాలు

వర్గం:జీవిస్తున్న ప్రజలు
వర్గం:దళిత రచయితలు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2017
వర్గం:నిజామాబాదు జిల్లా వ్యక్తులు
వర్గం:నిజామాబాదు జిల్లా కవులు
వర్గం:తెలంగాణ కవులు
వర్గం:నిజామాబాదు జిల్లాకు చెందిన ప్రభుత్వ ఉద్యోగులు
వర్గం:తెలంగాణకు చెందిన ప్రభుత్వ ఉద్యోగులు
వర్గం:ప్రభుత్వ ఉద్యోగానికి రాజీనామా చేసినవారు
వర్గం:నిజామాబాదు జిల్లా రచయితలు
వర్గం:నిజామాబాదు జిల్లా సామాజిక కార్యకర్తలు
భీమరాజు వెంకటరమణ

**భీమరాజు వెంకటరమణ** హాస్య కథా రచయిత.  ఆయన హాస్య కథలతోపాటు మామూలు కథలు అనగా ప్రేమకథలు, కుటుంబ సంబంధాల కథలు కూడా రాశాడు.  అతను హాస్యరచన రంగంలో తెలుగు విశ్వవిద్యాలయం కీర్తి పురస్కారాన్ని 2017లో అందుకున్నాడు
## జీవిత విశేషాలు
అతను ప్రకాశం జిల్లా ఒంగోలులో 1956 ఆగస్టు 15న భీమరాజు నరసింహారావు, లీలావతి దంపతులకు జన్మించాడు. ప్రాథమిక విద్యను అక్కడే అభ్యసించాడు. కామర్స్ లో డిగ్రీ చేసాడు. అతని తండ్రి భీమరాజు నరసింహారావు 1960ల కాలంలో ఆంధ్రపత్రిక, హిందూ దినపత్రికలకు ఒంగోలు నుండి విలేకరిగాను, రెండు దశాబ్దాల పాటు జ్ఞానప్రభ (ఆధ్యాత్మిక పత్రిక) కు సంపాదకులుగా వ్యవహరించాడు. అతని ప్రభావం కారణంగా వెంకటరమణకు సాహిత్యంపై ఆసక్తి ఏర్పడినది. వృత్తి రీత్యా ప్రైవేటు సర్వీసు రంగంలో ఉన్న అతనికి అనుకోకుండా సాహిత్య రంగంపై అనురక్తి ఏర్పడినది. శ్రీ వేంకటేశ్వరస్వామి మీద 30 కి పైగా కవితలు రాసాడు. అవి "వసుధ" ఆధ్యాత్మిక మాసపత్రికలో ప్రచురితమయ్యాయి. తరువాత కథారచనను చేపట్టాడు. అతను రాసిన కథలు 30కి పైగా ప్రచురితమయ్యాయి. అందులో 23 హాస్యకథలు. ఈ కథలను కలిపి ఒక సంపుటిగా "కుడి ఎడమైతే" అనే పుస్తకంగా వెలువరించాడు. కొన్ని కథలు కన్నడ భాషలోకి అనువాదమయ్యాయి. మానవ ప్రవృత్తులలోని వైరుధ్యాలు, విభిన్న పోకడలు అతని రచనలకు ఇతివృత్తాలు.  వీరి కథల్లో సన్నివేశాలు, సంభాషణలు సహజంగా ఉంటాయి.
## రచనలు

* కథకు కథ
* మనసు పలికే
* కథలు-హాస్యకథలు
* కుడి ఎడమైతే

## మూలాలు

వర్గం:1956 జననాలు
వర్గం:జీవిస్తున్న ప్రజలు
వర్గం:ప్రకాశం జిల్లా రచయితలు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2017
రామాంతపూర్ చెరువు

**రామాంతపూర్ చెరువు**   తెలంగాణ రాష్ట్రం లోని హైదరాబాదులో ఉన్న చెరువు. రామాంతపూర్‌లో ఉన్న ఈ చెరువు నగరంలోని పెద్ద చెరువులలో ఒకటి.

## ఇతర వివరాలు

## మూలాలు

వర్గం:హైదరాబాదు పర్యాటక ప్రదేశాలు
వర్గం:హైదరాబాదు జలాశయాలు
వర్గం:తెలంగాణ జలాశయాలు
వర్గం:తెలంగాణ పర్యాటక ప్రదేశాలు
లచ్చు మహరాజ్ (సంగీతకారుడు)

**లక్ష్మీనారాయణ సింగ్ ** ( 1944 అక్టోబరు 16 – 2016 జూలై 28), లచ్చు మహరాజ్ గా సుపరిచితుడు. అతను బెనారస్ ఘరానా సాంప్రదాయ సంగీతానికి చెందిన తబలా కళాకారుడు.

అతను 1944 అక్టోబరు 16న వాసుదేవ్ నారాయణ సింగ్ కు జన్మించాడు.  అతని సోదరి నిర్మల సినీనటుడు గోవిందకు తల్లి. అతను ఫ్రెంచ్ మహిళ తీనాను వివాహమాడాడు. వారికి ఒక కుమార్తె నారాయణి కలదు. 

అతను ప్రపంచవ్యాప్తంగా తబలా ప్రదర్శనలనిచ్చాడు. కొన్ని సినిమాలకు కూడా సంగీతాన్నందించాడు.  అతనికి భారత అత్యున్నత పురస్కారం పద్మశ్రీ వచ్చింది కానీ ఆ పురస్కారాన్ని తిరస్కరించాడు. తన సంగీతాన్ని ఆదరించే అభిమానులే నిజమైన పురస్కారంగా అతను భావించాడు. 

## మరణం
అతను 2016 జూలై నెలలో తన 71వ యేట మరణించాడు.  భారత ప్రధానమంత్రి నరేంద్ర మోదీ సంతాపాన్ని ప్రకటించాడు.

## గౌరవం
అతని 74వ జన్మదినం సందర్భంగా గూగుల్ డూదుల్ తో గౌరవించింది.

## మూలాలు

వర్గం:1944 జననాలు
వర్గం:2016 మరణాలు
వర్గం:తబలా విద్వాంసులు
ప్రపంచ విద్యార్థుల దినోత్సవం

**ప్రపంచ విద్యార్థుల దినోత్సవం** ప్రతి సంవత్సరం అబ్దుల్‌ కలాం జయంతి రోజైన అక్టోబర్ 15న నిర్వహించబడుతుంది. 2015లో ఐక్యరాజ్య సమితి అబ్దుల్‌ కలాం జయంతిని ప్రపంచ విద్యార్థుల దినోత్సవంగా ప్రకటించింది.

## ప్రారంభం
భారతదేశపు క్షిపణి శాస్త్రవేత్త, 11వ భారత రాష్ట్రపతి అయిన ఏ.పి.జె. అబ్దుల్ కలామ్ 2015, జులై 27న మరణించాడు. ఆ సందర్భంగా ఐక్యరాజ్యసమితి అబ్దుల్ కలామ్ కు ఘన నివాళి అర్పించింది. అత్యున్నత రాష్ట్రపతి పదవిలో ఉన్నప్పుడు కలాం విద్యార్థుల్లో విజ్ఞానాన్ని నింపడానికి ప్రయత్నం చేశాడనీ, భారత రాష్ట్రపతిగా ప్రపంచ శాంతి కోసం పరితపించారని ఐక్యరాజ్యసమితి కొనియాడుతూ అబ్దుల్‌ కలాం జయంతి రోజైన అక్టోబర్ 15ను ప్రపంచ విద్యార్థుల దినోత్సవంగా నిర్ణయించింది.

## మూలాలు

వర్గం:దినోత్సవాలు
వర్గం:ఉత్సవాలు
వర్గం:అంతర్జాతీయ దినములు
పిల్లుట్ల ప్రకాశ్

**పిల్లుట్ల ప్రకాశ్‌** జానపదకళాకారుడు, యక్షగాన రాష్ట్ర అధ్యక్షుడు. అతను జానపద కళల విభాగంలో తెలుగు విశ్వవిద్యాలయం కీర్తి పురస్కారాన్ని 2017లో అందుకున్నాడు
## జీవిత విశేషాలు
పిల్లుట్ల ప్రకాష్ తెలంగాణ రాష్ట్రం, సిద్ధిపేట జిల్లా, కొండపాక మండలంలోని బందారం గ్రామంలో జన్మించాడు. అతను తన తండ్రి నుంచి వారసత్వంగా  చిందుయక్షగానాన్ని నేర్చుకున్నాడు. ఆ యక్షగానాన్ని  గ్రామగ్రామాన ప్రదర్శించి కుటుంబ పోషణ చేస్తూండేవాడు. క్రమంగా జానపదం వైపు తన కళను మరల్చుకొని జానపద కళాకారునిగా అందరిచేత మన్ననలు పొందాడు. చిందు యక్షగానంలో తన కుల వృత్తిని ప్రారంభించిన అతను కళాకారునిగా ఎదిగి జానపదంలో తనదైన బాణీని ఏర్పాటు చేసుకున్నాడు. ప్రభుత్వ సంక్షేమ పథకాలతో పాటు తెలంగాణ ఉద్యమానికి తన కళను అంకితం చేశాడు. ఆంధ్రప్రదేశ్ రాష్ర్టానికి చెందిన ఆర్పిత సాహిత్యసాంస్కృతిక స్వచ్ఛంధ సేవా సంస్థ అతనికి తెలంగాణ రత్న పురస్కారాన్ని విశాఖపట్టణంలోని కళాభారతి ఆడిటోరియంలో జరిగిన 15వ వార్షికోత్సవ సందర్భంగా అందజేసింది.  తెలంగాణ ఉద్యమంలో తనదైన శైలిలో చిందుయక్షగానంతో ప్రజలను చైతన్యపరిచాడు. చిందుయక్షగానం, పౌరణిక, పద్యనాటకం, జానపదం పలు కళరంగాల్లో ప్రసిద్ద కళాకారునిగా గుర్తింపు సాధించుకున్నాడు. దేశ వీదేశాల్లో ప్రదర్శనలు ఇచ్చాడు.
## మూలాలు

వర్గం:సిద్దిపేట జిల్లా జానపద కళాకారులు
వర్గం:జీవిస్తున్న ప్రజలు
వర్గం:తెలుగు జానపద కళాకారులు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2017
కెప్టెన్ రాజు (నటుడు)

రాజు డేనియల్ (1950 జూన్ 27 - 2018 సెప్టెంబరు 17) సినిమా రంగంలో కెప్టెన్ రాజుగా సుపరిచితుడు. అతను సైనికాధికారి, నటుడు. అతను మలయాళం, హిందీ, తమిళం, తెలుగు, కన్నడం మొదలైన భారతీయ భాషలలో సుమారు 600 సినిమాలలో నటించాడు. అతను కారెక్టర్ పాత్రలు, ప్రతినాయకుని పాత్రలలో నటించాడు. అతను టెలివిజన్ సీరయల్స్, వ్యాపారప్రకటనలలో కూడా నటించాడు.

## జీవిత విశేషాలు
అతను కేరళలోని పతనమిట్ట జిల్లాకు చెందిన ఒమల్లూర్ లో కె.జి. డేనియల్, అన్నమ్మ దంపతుల ఏడుగురు సంతానంలో రెండవ వానిగా జన్మించాడు. అతనికి ఎలిజిబెత్, సజి, సోఫీ, సుధా అనే సోదరీమణులు, జార్జ్, మోహన్ అనే సోదరులు ఉన్నారు. అతని తల్లిదండ్రులు ఒమల్లూరులోని ప్రాథమికోన్నత పాఠశాలలో ఉపాద్యాయులుగా పనిచేసేవారు. అతను ప్రాథమిక విద్యను స్థానిక ప్రభుత్వ ప్రాథమికోన్నత పాఠశాలలోను, ఒమల్లూరు లోని ఎన్.సి.సి ఆంగ్ల మాధ్యమ పాఠశాలలోనూ పూర్తిచేసాడు. అతను వాలీబాల్ క్రీడాకారుడు. అతను పతనంతిత్త లోణి కాథొలికేట్ కళాశాలలో జంతుశాస్త్రంలో డిగ్రీని చేసాడు. గ్రాడ్యుయేషన్ చేసిన తరువాత తన 21వ యేట భారత సైనిక దళంలో చేరి కెప్టెన్ స్థాయికి ఎదిగాడు. అతను భారత సైనిక దళంలో ఐదు సంవత్సరములు పూర్తిచేసిన తరువాత ముంబయిలోని లక్ష్మీ స్టార్చ్, గ్లూకోజ్ తయారీ కంపెనీలో ఉద్యోగంలో చేరాడు. తరువాత సినిమా రంగంలో ప్రవేశించాడు. అతను కంపెనీలో ఉద్యోగంలో చేస్తున్నప్పుడు ముంబయిలోని ప్రతిభా థియేటర్ లోని నాటక బృందాలతో కలసి నటించేవాడు. తరువాత సినిమాలలోనికి ప్రవేశించాడు. అతను 1997లో "ఎత ఓరు స్నేహగత" అనే మలయాళ చిత్రంద్వారా సినిమా అరంగేట్రం చేసాడు.

అతను ప్రమీళను వివాహమాడాడు. వారికి ఒక కుమారుడు ఉన్నాడు. అతను పుట్టుకతో క్రిస్టియన్ అయినప్పటికీ అన్ని మతాల దేవాలయాలను సందర్శించేవాడు. అతను సెయింట్ జార్జ్ ఆర్థడాక్స్ చర్చి, పలరివట్టంలో క్రియాశీలక సభ్యుడు.

అతను తెలుగు, తమిళ, మలయాళ, హిందీ, ఇంగ్లిష్‌ భాషల్లో సుమారు 500 చిత్రాల్లో వివిధ పాత్రలతో ప్రేక్షకుల్ని మెప్పించాడు. అందులో మలయాళం చిత్రాలే దాదాపు 450 ఉన్నాయి. ఎక్కువగా ప్రతినాయకుడిగానే కనిపించాడు. రౌడీ అల్లుడు, శత్రువు, మాతో పెట్టుకోకు, కొండపల్లి రాజా, జైలర్‌ గారి అబ్బాయి, గాండీవం, మొండి మొగుడు పెంకి పెళ్లాం, ప్రేమసందడి చిత్రాలు ఆయనకు పేరు తీసుకొచ్చాయి. రెండు చిత్రాలకు దర్శకత్వం కూడా వహించాడు.

## మలయాళ సినిమాలు
* ఓరు వడక్కన్ వీరగాథ

## మరణం
అతను చివరిదినాలలో డయాబెటిస్ తో బాధపడ్డాడు. కొచ్చిలోని తన నివాసంలో గుండెపోటుతో 2018 సెప్టెంబరు 17న తన 68వ యేట మరణించాడు. అతను అనేక రాష్ట్ర పురస్కారాలను అందుకున్నాడు.

## మూలాలు

## బయటి లంకెలు

* 
* Captain Raju at MSI
* Video interview with Captain Raju 

వర్గం:1950 జననాలు
వర్గం:2018 మరణాలు
వర్గం:తెలుగు సినిమా ప్రతినాయకులు
వర్గం:కేరళ వ్యక్తులు